Γλυφάδα: Η Ριβιέρα των Αθηναίων Γράφουν: Ντορέττα Παπαδημητρίου, Γιώργος Παυριανός, Τάκης Τσαντίλης, σελ.26 - PDF\nΓλυφάδα: Η Ριβιέρα των Αθηναίων Γράφουν: Ντορέττα Παπαδημητρίου, Γιώργος Παυριανός, Τάκης Τσαντίλης, σελ.26\nDownload "Γλυφάδα: Η Ριβιέρα των Αθηναίων Γράφουν: Ντορέττα Παπαδημητρίου, Γιώργος Παυριανός, Τάκης Τσαντίλης, σελ.26"\n1 18-24 ΣΕΠΤΕΜΒΡΙΟΥ ΤΕΥΧΟΣ Η ΦΩΝΗ ΤΗΣ ΑΘΗΝΑΣ. free press KAΘΕ ΠΕΜΠΤΗ Κορμοράνος 24hour party people Ο Δημήτρης Ρόκκος σε προσκαλεί στο πάρτι που ξεσηκώνει την Αθήνα Της Αγγ. Νικολάρη, σελ. 20 Θα μπούμε στο σπίτι της Μαρίας Κάλλας Η υψίφωνος Βάσω Παπαντωνίου μιλάει για την Ακαδημία Λυρικής Τέχνης Του Δ. Μαστρογιαννίτη, σελ. Τι σημαίνει Φεστιβάλ Βιβλίου; Απαντάει ο Γεώργιος Νίκας, πρόεδρος του Συλλόγου Εκδοτών Του Δ. Μαστρογιαννίτη, σελ.48 Ο Γιώργος Χατζιδάκις μάς συστήνει άγνωστες πλευρές του πατέρα του Του Μάκη Μηλάτου, σελ.22 O Killah P δεν ήταν τυχαίος, ήταν ενοχλητικός Γνωστοί καλλιτέχνες γράφουν για τον Παύλο Φύσσα Του Τάκη Σκριβάνου, σελ. 18 ΔΕΘ: Ήμουν κι εγώ εκεί Του Δημήτρη Αθανασιάδη, σελ.14 Αφιέρωμα Γλυφάδα: Η Ριβιέρα των Αθηναίων Γράφουν: Ντορέττα Παπαδημητρίου, Γιώργος Παυριανός, Τάκης Τσαντίλης, σελ.26\n2 4 A.V ΣΕΠΤΕΜΒΡIOY 2014\n3 Eκδότης-Διευθυντής Φώτης Γεωργελές Edito Tου Φώτη Γεωργελέ Thanks for sharing our voice Athens Voice (official) Σύμβουλος Έκδοσης Σταυρούλα Παναγιωτάκη Διευθύντρια Σύνταξης Aγγελική Mπιρμπίλη Γενική Διεύθυνση Διαφήμισης Λουίζα Nαθαναήλ Art Director Φώτης Πεχλιβανίδης Τεχνικός διευθυντής Βάιος Σιντσιρμάς Αρχισυντάκτες Γιάννης Νένες, Δημήτρης Μαστρογιαννίτης Yπεύθυνος Ύλης Τάκης Σκριβάνος Συντακτική ομάδα: Δ. Αθανασιάδης, Ν. Αργυροπούλου, Μ. Αυγέα, Γ. Βαλλιανάτος, Κ. Βνάτσιου, N. Γεωργελέ, N. Γεωργιάδης, Κ. Γιαννακίδης, Β. Γραμματικογιάννη, B. Γρυπάρης, Ν. Δαμίγου - Παπώτη, Γ. Δημητρακόπουλος, N. Zαχαριάδης, Μ. Ζουμπουλάκη, Δ. Καραθάνος, Λ. Καρανικολού, Σ. Καρρά, M. Kοντοβά, M. Κοραχάη, Κ. Κουκουμάκας, Σ. Κραουνάκης, Γ. Κρασσακόπουλος, Γ. Kωνσταντινίδης, Λ. Λαζόπουλος, M. Λεάνης, Β. Ματζάρογλου, M. Mηλάτος, Θ. Μήνας, Α. Μυλωνά, Ευτ. Παλλήκαρης, Γ. Παναγόπουλος, Κ. Παναγοπούλου, Γ. Πανόπουλος, Δ. Παπαδόπουλος, Γ. Παυριανός, Μ. Πιτένης, K.Ρήγος, Ζ. Σφυρή, Α. Σωτηρέλλος, Π. Τατσόπουλος, Κ. Τζήκας, Γ. Τζιρτζιλάκης, Σ. Tριανταφύλλου, Σ. Tσιτσόπουλος, Δ. Φύσσας, Θ. Χειμωνάς, Λ. Χουρμούζη Γραμματεία Σύνταξης: Γεωργία Σκαμάγκα Aτελιέ: Mορφούλα Bογιατζόγλου, Sotos Anagnos Διόρθωση κειμένων: Δήμητρα Γκρους Εικονογραφήσεις: Θοδωρής Μπαργιώτας, Νεκτάριος Σταματόπουλος, Smart, Β. Γκογκτζιλάς, Benoit Paré, Φωτό: In Time, Ideal Images, Αλ. Βλάχος (Action Images) Κ. Αμοιρίδης, Στ. Ανδριώτης, Α. Κούρκουλος, C. Makkos, Στ. Καλησπέρης, Mάρω Kουρή, Damien Argi, Α. Φιλιππίδης, Θ. Σταμάτης, Π. Βουμβάκης, Τ. Βρεττός, Β. Georgousis, Στ. Ρόκκος Διαχείριση Web: Βαγγέλης Κορωνάκης A.V. Web Crew: Ντίνα Βλαχοπούλου, Γιάννης Τσάκαλος, Καρολίνα Νιαμονιτάκη, Αγγελική Νικολάρη, Ελένη Μπεζιριάνογλου Διευθυντής Εμπορ. Ανάπτυξης: Νίκος Τσουανάτος Digital Advertising Manager: Αναστασία Μπαφούνη Direct Market Manager: Βασίλης Ζαρκαδούλας Direct Market: Νίκος Δαμδημόπουλος, Δημήτρης Καλαμάρης, Θεοδώρα Θεμελή, Ελεονώρα Βερυκοκίδη Υποδοχή Διαφημιστικής Αγοράς & Direct Market: Μαρία Αυγερινού Διεύθυνση Λογιστηρίου: Έφη Μούρτζη Λογιστήριο: Σωτηρία Ψυχογυιού, Μιχάλης Παπακωνσταντίνου Διαχωρισμοί - Eκτύπωση: «Kαθημερινές Εκδόσεις AE» Διανομή: City Promotions Athens Voice S.A. Xαρ. Tρικούπη 22, Aθήνα Σύνταξη: , , fax: Διαφημιστικό: , fax: Aγγελίες: / Λογιστήριο: Aν δεν βρίσκετε την A.V. στα σημεία διανομής, μπορείτε να επικοινωνήσετε στα τηλέφωνα: , Κωδικός εντύπου: 7021 ISSN Εβδομαδιαία εφημερίδα, διανέμεται δωρεάν. Aπαγορεύεται η αναδημοσίευση, η αναπαραγωγή, ολική ή μερική, η διασκευή ή απόδοση του περιεχομένου της έκδοσης με οποιονδήποτε τρόπο, μηχανικό, ηλεκτρονικό ή άλλο, χωρίς προηγούμενη γραπτή έγκριση του εκδότη. Το Εξώφυλλο μας Αυτή την εβδομάδα το σχεδιάζει ο Δημήτρης Ρόκος. Γεννήθηκε στην Αθήνα το με 2003 σπούδασε ζωγραφική στην ΑΣΚΤ της Αθήνας με δάσκαλο τον Ζαχαρία Αρβανίτη. Έχει πραγματοποιήσει δύο ατομικές εκθέσεις. Στην Αίθουσα Τέχνης Έκφραση Γιάννα Γραμματοπούλου (2006) και στη Fizz Gallery (2012), ενώ έχει λάβει μέρος και σε πολλές ομαδικές εκθέσεις στην Ελλάδα και το εξωτερικό. Έχει κάνει εικονογραφήσεις για εξώφυλλα δίσκων, περιοδικά και αφίσες και είναι ιδρυτικό μέλος και resident dj της εταιρείας πολιτιστικών διοργανώσεων «Κορμοράνος», με κεντρικό ρόλο σε όλες σχεδόν τις δραστηριότητές της (πάρτι, συναυλίες, εκθέσεις, εκδόσεις κόμικς). Τον Οκτώβριο θα κάνει ατομική έκθεση εκτός Ελλάδας, στην γκαλερί Le Salon στο Παρίσι. Μετά την τελευταία απόφαση του Συμβουλίου της Επικρατείας που απαγορεύει την προαιρετική λειτουργία των καταστημάτων τις Κυριακές λόγω «ανεπανόρθωτης η- θικής βλάβης εμπόρων και υπαλλήλων η οποία αναφέρεται στο δικαίωμα ελεύθερου χρόνου και της απόλαυσής του από κοινού με την οικογένειά τους, καθώς και στο δικαίωμα στην άσκηση της θρησκευτικής λατρείας», από σήμερα και με σεβασμό στο δεδικασμένο και στην ισότητα όλων των Ελλήνων πολιτών, ρυθμίζεται η λειτουργία τις Κυριακές ως εξής: Απαγορεύεται να κυκλοφορούν τα λεωφορεία, το μετρό, ο ηλεκτρικός, το τραμ, τα τρόλεϊ. Τα ταξί. Πρέπει να είναι κλειστά τα αεροδρόμια, τα λιμάνια, οι σταθμοί τρένων και ΚΤΕΛ. Να μην ταξιδεύουν πλοία, αεροπλάνα, τρένα και υπεραστικά λεωφορεία. Να μην εργάζονται οι πιλότοι, οι αεροσυνοδοί, οι στιούαρτ, οι μηχανοδηγοί, οι οδηγοί, οι σταθμάρχες, οι ναυτικοί, και εκείνος ο κύριος που πιάνει το σκοινί στο λιμάνι και δένει την άγκυρα. Τα εστιατόρια, τα καφέ, τα μπαρ, οι συναυλιακοί χώροι, τα σουβλατζίδικα, τα τυροπιτάδικα, τα παγωτατζίδικα, οι κάβες, τα ανθοπωλεία, τα ζαχαροπλαστεία, τα fast food. Και τα frozen yogurt. Τα περίπτερα, οι Έβγες, τα ψιλικατζίδικα. Οι κινηματογράφοι, τα θέατρα, οι μουσικές σκηνές. Τα καζίνα, οι γκρουπιέρηδες. Τα ξενοδοχεία, τα ενοικιαζόμενα δωμάτια, τα τουριστικά γραφεία, τα πρακτορεία εισιτηρίων, οι ενοικιάσεις αυτοκινήτων. Να μην εργάζονται κυριακάτικες βάρδιες οι εργαζόμενοι σε σταθερή και κινητή τηλεφωνία, στις εταιρείες ηλεκτροδότησης, ύδρευσης, φυσικού αερίου. Οι αστυνομικοί, τελωνειακοί, στρατιωτικοί, πυροσβέστες, λιμενικοί. Οι εργαζόμενοι στην αποκομιδή σκουπιδιών. Οι εφημερίδες, τα ραδιόφωνα, οι τηλεοράσεις, τα site, το ίντερνετ. Δημοσιογράφοι και τεχνικοί, προγραμματιστές, ηχολήπτες, τυπογράφοι. Τα πρακτορεία Τύπου και τα φορτηγά διανομής. Τα ταχυδρομεία και οι εταιρείες κούριερ. Οι φούρνοι. Οι σταθμοί διοδίων, τα βενζινάδικα, τα βουλκανιζατέρ. Οι εταιρείες οδικής βοήθειας. Τα εργοστάσια συνεχούς βάρδιας. Τα γραφεία τελετών, οι νεκροθάφτες. Οι τηλεφωνήτριες, οι τραγουδιστές, οι ηθοποιοί, οι ταξιθέτριες, οι σερβιτόρες, οι μπάρμαν. Οι πληροφορίες, τα call center, οι τεχνικοί και οι τηλεφωνήτριες στις βλάβες. Το Τα νοσοκομεία, οι γιατροί, οι νοσηλευτές, τραυματιοφορείς, αποκλειστικές νοσοκόμες. Το ΕΚΑΒ. Οι ντελιβεράδες. Τα πρακτορεία Προ-Πο. Τα duty free. Οι εταιρείες μεταφορών, οι οδηγοί φορτηγών, τουριστικών πούλμαν, οι νταλίκες. Τα συνοριακά φυλάκια. Οι ξεναγοί, οι λαχειοπώλες, οι δεσμοφύλακες, οι σεκιουριτάδες. Τα τσίρκα. Οι ζωολογικοί κήποι. Οι εκθέσεις. Οι οικιακές βοηθοί, οι τροχονόμοι, οι αθλητές, οι ποδοσφαιριστές, οι διαιτητές, οι μπασκετμπολίστες. Ο Μήτρογλου. Οι ναυαγοσώστες. Οι συνοδοί ηλικιωμένων, οι οίκοι ευγηρίας. Οι παλιατζήδες, οι γύφτοι που πουλάνε γλάστρες. Οι οίκοι ανοχής. Τα escort service και η Ιρίνα (κονσομασιόν στον «Μαύρο Γάτο»). Οι πλανόδιοι οργανοπαίκτες. Οι καροτσέρηδες με τ αλογάκια στην Κηφισιά. Οι καθαρίστριες, τα συνεργεία καθαρισμού κτιρίων. Οι υπάλληλοι της Βουλής, οι υπουργοί, οι διπλωμάτες, οι φωτορεπόρτερ, οι κάμεραμαν. Ο Μητσάρας. Οι θυρωροί, τα εφημερεύοντα φαρμακεία. Οι DJ s. Τα κορίτσια που κάνουν pole dancing. Οι λαϊκές και τα παζάρια και οι μικροπωλητές. Τα παλαιοπωλεία. Οι κλειδαράδες, οι καστανάδες, οι κουλουρτζήδες. Οι παρκαδόροι, οι λουλουδούδες. Οι ανακριτές, οι εισαγγελείς βάρδιας. Οι τσίρλιντερς. ανακυκλωστε αυτό το έντυπο Ο κοινοτάρχης, ο αστίατρος, ο σχολάρχης και ο χωροφύλαξ της μικρής μας πόλης σάς εύχονται υγείαν και καλή χρονιά A ΣΕΠΤΕΜΒΡIOY 2014 A.V. 5\n4 Αthens Voices Η Αθήνα μιλάει κι εμείς ακούμε ΟΙ ΑΝΤΑΠΟΚΡΙΣΕΙΣ ΤΟΥ ΑΥΓΟΥΣΤΟΥ Φτιάξε μου τη μέρα Greatest Hits Ο ΓΙΩΡΓΟΣ Θ. ΠΑΥΡΙΑΝΟΣ γράφει για την Α.V. ένα τραγούδι Μικρό κοριτσάκι στην πλαζ, μιλάει με τον μπαμπά του: «Έχουμε κάνει ένα τρελό παρεάκι με τα άλλα παιδάκια φέτος». (Κουφονήσια) Γερμανός απευθύνεται σε γκαρσόνι σε μπαρ της παραλίας: -Do you have wi-fi; Επαναλαμβάνει την ερώτηση άλλες δύο φορές με βαριά γερμανική προφορά. Το γκαρσόνι, που δεν τον καταλαβαίνει, απαντά τελικά: -Ιφ άι χεβ ε γουάιφ; Νο! (Παραλία Πορί, Κουφονήσια) LADY GAGA Καλώς ήρθες Lady Gaga στη μικρή μας την παράγκα θα σου πω για την Ελλάς να τα ακούς και να γελάς Εδώ πέρα Lady Gaga ξετινάξαμε την μπάνγκα τώρα είμαστε φτωχοί άντε φτου κι απ την αρχή Παραλία. Πλανόδιος που φτιάχνει βραχιόλια και τα πουλάει, μιλάει με μία φίλη του που τον ρωτάει: -Ωραία Το καλοκαίρι τριγυρνάς στις παραλίες Το χειμώνα πού μένεις; -Αόριστα (Κουφονήσια συνέχεια) Στη Σχοινούσα. Ηλικιωμένη Σχοινουσιώτισσα κάθεται στο μπαλκόνι και μιλάει με τη φίλη της για την επίσκεψή της στη Νάξο: «Ε, δεν αντέχεται η Νάξος Ζέστη Κίνηση Φασαρία» Ας μας συστήσει το γιατρό του! (ήρθε στο μας) Info-diet Tης ΣΤΑΥΡΟΥΛΑΣ ΠΑΝΑΓΙΩΤΑΚΗ Γιατί βλέπεις Lady Gaga με το μάγκα και το δάγκα που είχαμε μες στη Βουλή δεν μας έμεινε μαλλί Την ημέρα Lady Gaga βλέπουμε Σκορδά και Λιάγκα και τον «Πρωινό Καφέ» να ξεσκάσουμε αδελφέ Και το βράδυ Lady Gaga βλέπουμε μόνο τον Τράγκα να μας πει αποκλειστικά ίντριγκες και μυστικά «Μπλούζα! Μπλούζα! Χωρίς μπλούζα δεν μπαίνεις!» (Οδηγός λεωφορείου σε 15χρονο αγόρι που πάει να ανέβει στο λεωφορείο φορώντας μόνο το μαγιό του. Αύγουστος, ντάλα μεσημέρι, ΚΤΕΛ από Σούνιο για Λαύριο) «Με τα δερμοπλάστ ήμουνα, 20 ευρώ χάλασα. Σκέψου. Με χτύπησε σαγιονάρα χαβαγιάνα». (Συζήτηση μετά τις διακοπές, πρωί Πέμπτης, Μαρούσι) «Γύρισα από τις διακοπές και κλάδεψα τα φυτά για να δυναμώσουν, σύριζα. Πιο Τσίπρας δεν γίνεται». (Κυρίες συνομιλούν. Σκουφά, Κολωνάκι, Τρίτη πρωί) ΠΤΗΣΕΙΣ ΠΡΟΣ ΚΑΪΡΟ Τα συγχαρητήριά μας στην Aegean που ύστερα από πολύ καιρό επαναφέρει στα δρομολόγιά της τις πτήσεις προς Κάιρο (από 26/10). Να πάμε σε κανένα Τουταγχαμόν, που είναι σιγουράκι, γιατί ο άλλος στην Αμφίπολη μας το παίζει ντροπαλός. ΜΠΟΥΤΑΡΗΣ Όπως ακριβώς το είπατε, κυρ-γιάννη: «Κάνατε την Αμφίπολη τούρκικο σίριαλ». MEΛΙΧΛΩΡΟ Τυρί Λήμνου εξαιρετικό. Λένε πως είναι ιδανικό για τρίψιμο και σαγανάκι, αλλά εγώ λέω πως είναι φανταστικό όταν το τρως απλά σκέτο. Το βρήκα στον Βασιλόπουλο της Σταδίου. PEPER 96,6 Ο Γιάννης Νένες (από τους σπουδαιότερους μουσικούς παραγωγούς του ελληνικού ραδιοφώνου) από αυτόν το μήνα και κάθε πρωί 8-10 (εκτός σ/κ) στη συχνότητα του Peper. Διαβάστε παρακάτω (σελ. 8) το προσωπικό ημερολόγιο της πρωινής του προετοιμασίας, πριν πει την πρώτη του ραδιοφωνική «καλημέρα». ΤΕCHNO TWEET - Έχω το iphone 6. - To πλας; - Γιατί να το πουλήσω, ρε; Μόλις το πήρα. (κάπου στη Λάρισα) ΜΕΣΗΜΕΡΙΑΝΕΣ ΜΠΟΡΕΣ Ελάτε όλοι μαζί, ας βγάλουμε πρωτότυπες φωτογραφίες τα νερά που κυλάνε στο τζάμι, να γεμίσουμε τα social media. ΛΙΣΤΑ ΣΧΟΛΙΚΩΝ ΕΙΔΩΝ Είναι ακριβότερη κι από τη λίστα Λαγκάρντ. NEΡIT Δεν θα πάμε, λέει, φέτος Eurovision. Καλά, και στον Star τι θα κάνουν; ΡΩΣΙΚΑ ΓΡΑΦΕΙΑ ΤΟΥΡΙΣΜΟΥ Κάθε εβδομάδα κλείνει κι από ένα. Πού θα πουλήσουμε τόσα γουναρικά; VIVIENNE WESTWOOD Δηλώνει ότι είναι υπέρ της απόσχισης της Σκοτίας από την Αγγλία η γυναίκα που έβαλε το σκοτσέζικο καρό στο punk. MIA GAGA ΘΑ ΜΑΣ ΣΩΣΕΙ Ας απολαύσουμε την πρώτη εθνική συμφιλίωση που θα πραγματοποιηθεί μετά τις εκλογές στις κερκίδες του ΟΑΚΑ, την Παρασκευή, στη συναυλία της Lady Gaga. ΑΘΗΝΑΙΟΙ ΠΟΔΗΛΑΤΕΣ Στα πρότυπα κι αυτοί όλων των υπολοίπων οδηγών, πηγαίνουν ανάποδα στους δρόμους, ανεβαίνουν σε όλα τα πεζοδρόμια, παρκάρουν όπου τους καπνίσει, το βράδυ οδηγούν χωρίς φώτα στη μέση του δρόμου, η οικολογική συνείδηση τους μάρανε. Με τον ΕΝΦΙΑ Lady Gaga έχει γίνει ματσαράγκα κι αν αγόρασες νησί θα πληρώσεις και εσύ Στην Ελλάδα Lady Gaga κυνηγούν τον ντιγκιντάγκα και υπάρχουν μερικοί που είναι ομοφοβικοί Μα για σένα Lady Gaga θα φορέσουμε ένα τάνγκα και περούκα ακαζού κι ας μας κλείσουν στη μπουζού Και παρόλο Lady Gaga δεν υπάρχουνε τα φράγκα θα πληρώσουμε πολλοί για να δούμε μια τρελή! ΓΙΑΝΝΗΣ ΝΕΝΕΣ 6 A.V ΣΕΠΤΕΜΒΡIOY 2014\n5 Ζωντανός στην πόλη Tης Mανίνας Ζουμπουλάκη ΦΤΟΥ ΚΙ ΑΠ ΤΗΝ ΑΡΧΗ Σχολεία, σχολικά (λεωφορεία) που πήζουν την Κηφισίας το πρωί, μυρωδιά καινούργιου τετραδίου και βιβλίου «του οργανισμού», μα είναι σούπερ η νέα σχολική σεζόν. Ιδίως όταν δεν πηγαίνεις σχολείο εσύ προσωπικά. Κάνω συχνά το τεστ «πόσο παλιά ψυχή είσαι» και βγαίνω ό,τι να ναι: από φρέσκια ψυχή ημερών μέχρι αντικουίτα-ψυχή Νεάντερνταλ, ανάλογα με την ώρα. Ή τα έχω δει όλα ή δεν έχω δει τίποτε ακόμα. Θα ενσαρκωθώ σε περίπτερο στην επόμενη ζωή ή έχω τελειώσει με αυτή την ιστορία και πάω για Λάμα. Κρατιέμαι να δείξω περιφρόνηση αλλά δεν τα καταφέρνω πάντα στις εποχές χλιδής των περιοδικών έγραφα με τα χεράκια μου τέτοια τεστ, «Πόσο Πάρις Χίλτον είσαι», «Πόσο σάικο είσαι» κ.λπ. κ.λπ. όλα αυθαίρετα σαν εξοχικά, άρα θα έπρεπε να είμαι πιο καχύποπτη με τα τεστ κάθε είδους, αλλά μπα: τσιμπάω λες και δεν έχω ξαναδεί τεστ ποτέ μου. «Τι καιρικό φαινόμενο είσαι», «τι νησί είσαι», υπάρχουνε τεστ για όλα τα γούστα, τζάμπα στο διαδίκτυο πέντε-πέντε, όρεξη να χεις. Τσιμπάω ακόμα και με το τεστ «πόσα παιδιά θα κάνεις» έχοντας κλείσει στον τομέα με άψογο αριθμό παιδιών. Ή με το «πόσο προικισμένος άντρας είσαι» ή «τι σπουδές σού ταιριάζουν» Το παθαίνετε κι εσείς; Όχι; Μα πώς; Ένα ολόκληρο κύκλωμα τεστοποιών κάθεται και σκαρώνει τεστ μόνο για πάρτη μου; Κόλλησα τώρα μασουλάω τραγανά φιστίκια Αιγίνης από το σχετικά καινούργιο «So nuts». Άνοιξε το καλοκαίρι, έχει ξηρούς καρπούς, σνακ, σπόρους, μπαχαρικά, ξερά φρούτα και δημητριακά και ωραίο design. Ακούγεται κάπως αυτό για μαγαζί με So Nuts, Κηφισίας φιστίκια αλλά το «Nuts» είναι μελετημένο, με ωραίες προθήκες, 103, ραφάκια και βαζάκια που σε προδιαθέτουν να δοκιμάσεις. Βασικά να ξηλωθείς, μια και στα μαγαζιά με ξηρούς καρπούς μπαίνεις bar, Θεμιστοκλέ- Ginger ale lounge ους 74, Εξάρχεια, να πάρεις ένα καρύδι και βγαίνεις με ολόκληρη προίκα. Ή ίσως κι αυτό να είναι κάτι που παθαίνω μόνον εγώ, που παραλίγο να Ασία, Μοσχονησίων 20 & Θήρας, αγοράσω μέχρι και σπόρους λιναριού/τζία/ό,τι-άλλο-είναι-hot, από το «Nuts» Design είπα και (τι άλλο;) θυμήθηκα το πολύ όμορφο «Ginger Ale» lounge bar, μοναδικό στο είδος του όχι μόνο για τη μουσική (funky ό,τι κι αν είναι) και τις «βραδιές» του όσο για τη διακόσμηση Fifties-Sixties-Seventies σόρι, αλλά υπάρχει ένα ολόκληρο σαλόνι εκεί μέσα που είναι σαν να βγήκε από το πατρικό μου στη δεκαετία του 70, κι ας χαρακτηρίζεται 50s το μαγαζί: να είχε ξεμείνει σπίτι μας το σαλόνι από παλιότερες δεκαετίες; Μπορεί, και δεν σε απασχολεί κι όλας ντε και καλά ποια χρονιά φτιάχτηκε η φορμάικα. Είναι υπέροχο, χουχουλιάρικο και τρελό μαζί το «Ginger Ale», διαφορετικότερο του διαφορετικού, σαν να αιωρείται ανάμεσα σε Νέα Υόρκη και Μιλάνο χωρίς να χάνει την αθηναϊκότητά του. Τσεκάρετε το πρόγραμμα, όλο και θα βρείτε «ειδική βραδιά» του γούστου σας ή περνάτε για ένα καφέ, από περιέργεια, μπας και πετύχετε το σαλόνι του πατρικού σας. Με ζέστη ακόμα, πριν αρχίσουν οι βροχές, φάγαμε τούρκικα μεζεδάκια στο «Ασία» στην πλατεία Αμερικής: τέσσερα τραπεζάκια όλα κι όλα, στο πεζοδρόμιο, η μαμά στην κουζίνα με την ποδιά και τα παιδιά της στο σέρβις, αλλά οι μεζέδες πολύ νόστιμοι, αυθεντικοί και απλοί. Τα «αλείμματα» στην αρχή ήταν αριστούργημα, ιδίως αυτό με την κόκκινη καυτερή πιπεριά. Το κεμπάπ και το γιαουρτλού πολύ ωραία, οι πίτες τραγανές, οι τιμές φθηνές (15 ευρώ το άτομο). Παίζει πολύ ντελίβερι το πακέτο πάει κι έρχεται. Γενικά τα ταβερνάκια στην Τουρκία κάπως έτσι είναι: μικρά, στριμωγμένα σε πεζοδρόμια ή στις γωνίες πλατείας, πολύ απλά και «της γειτονιάς». Χωρίς κανένα ιδιαίτερο στιλ ή design, με χάρτινα τραπεζομάντιλα, αν έχουν, και πλαστικά πιάτα, από αυτά τα σκληρά άσπρα γδαρμένα-σαγρέ της δεκαετίας του 70. Δηλαδή, στην Ελλάδα τότε χρησιμοποιούσαμε τέτοια πιάτα, έχουν εξαφανιστεί χρόνια τώρα και καλά έκαναν. Η έννοια του κλασικού «κοσμοπολίτικου» εστιατορίου έφτασε στην Τουρκία χάρη στον Κεμάλ Ατατούρκ και δεν υιοθετήθηκε ποτέ παραπέρα από τα τουριστικά κομμάτια της χώρας. Στην Κωνσταντινούπολη μπορεί να φας γαρίδες με μαγιονέζα, σ όλη την υπόλοιπη Τουρκία κεμπάπ και πάλι κεμπάπ. Φυσικά υπάρχει και τεστ «τι φαγητό είσαι» (φιστίκι) και «τι χώρα είσαι» (δεν θέλεις να ξέρεις) και «τι ζώο είσαι» (μαρούλι) και «τι είδους σύντροφος σου ταιριάζει» (σαλτάρογλου), αλλά ποιος έχει όρεξη να ψάχνεται τώρα; Κανείς; Αυτό υποψιαζόμουν, και πάω να συμπληρώσω το τεστ «τι είδους ανάκαμψη της οικονομίας είσαι», που είναι πολύ ακριβές, επίκαιρο και μάλιστα επιστημονικό A ΣΕΠΤΕΜΒΡIOY 2014 A.V. 7\n6 Πανικοβάλ των 500 Του ΓΙΑΝΝΗ ΝΕΝΕ ΠΡΩΙΝΟ ΣΤΟ ΜΑΡΟΥΣΙ Ξυπνάω χωρίς να έχει χαράξει, μόλις το μαύρο της νύχτας αρχίζει να ξεθωριάζει σε ένα γαλακτώδες δυσοίωνο γκρι. Με τον πρώτο ήχο του πρώτου Αθηναίου που ξυπνάει στη γειτονιά, ένα κλείσιμο νταπ μιας πόρτας αυτοκινήτου, το μαύρο γκρι ανοίγει σε πρωινό μοβ ενώ αρχίζει μια γάργαρη συμφωνία στα υδραυλικά των τριών πολυκατοικιών που μοιραζόμαστε τον ίδιο ακάλυπτο. Σε λίγο, από την ανοιχτή μπαλκονόπορτα εισχωρεί αφυπνιστικά ο καπνός του πρωινού τσιγάρου από το κάτω διαμέρισμα. Το τσιγάρο στο μπαλκόνι έχει τον ηρωισμό της νύστας και της πρωινής πάχνης, ανάλαφρα και τα δύο προς το παρόν, τώρα που είναι Σεπτέμβρης. Καθώς η μέρα θα μικραίνει, θα χειροτερέψουν, καθώς η δροσιά θα τρυπάει τα ανέμελα, ακόμα, βαμβακερά. Καθώς τρέχουν τα νερά της Νεαπόλεως, μαθαίνω να κάνω τις ίδιες μηχανικές κινήσεις για να κερδίζω χρόνο από εδώ και πέρα: να κερδίζω δεκάλεπτα ύπνου γιατί δεν θα ψάχνω την καφετιέρα, δεν θα τρακάρω με μισόκλειστα μάτια επάνω στα έπιπλα. Από εδώ και πέρα θα πετάγομαι εν εξάρσει στο πρώτο σνουζ με ήχο μαρίμπα. Υπάρχουν τρία ακόμα εφεδρικά σνούζις ρυθμισμένα σύμφωνα με τον πανικό της νυχτερίδας μπροστά στο πρωινό φως. Αλλά θα μάθω. Θα βρίσκω όλα τα αξεσουάρ του ξυπνήματος, με χορογραφημένη ακρίβεια. Σαγιονάρες, πόρτα, μπάνιο, χάπια, ντουζιέρα, φλιτζάνια, στικάκια, φορτιστές, τσάντα, μαύρα-κατάμαυρα γυαλιά. Εφτά και δέκα. Καλημέρα, Λυκαβηττέ. Ο Λυκαβηττός έχει μία αυταπάρνηση σε σχέση με το πρωινό. Από την πλάτη του επάνω ορμάει και χύνεται ο ήλιος στα δυτικά προάστια, στην κεντρική Αθήνα και τέλος, καλές εννιά, στα νωχελικά Εξάρχεια. Στον περιφερειακό του, δρομείς τρέχουν ελισσόμενοι με τόλμη ανάμεσα σε κάδους και διερχόμενα, διπλής κυκλοφορίας, σκυλιά που έχουν βγει για τσίσα. Φτάνω, περνάω τις αλάνες του Παναθηναϊκού και βρίσκομαι στην Αλεξάνδρας με την γκρινιάρικη κάθοδο και τις πρώτες φυσιογνωμίες των πρωινών Αθηναίων, συνωστισμένων στις εξόδους του μετρό. Οι πρωινοί Αθηναίοι έχουν ακόμα μία τσαλακωμένη ηρεμία στο βλέμμα τους. Είναι αθώοι και ανυπεράσπιστοι στα μέσα μαζικής μεταφοράς τους από τη γαλήνια τσαντίλα της εβδόμης πρωινής, στο χτύπημα κεφαλιού στον τοίχο της πέμπτης απογευματινής. Κοιτάζουν αλλού, προσεκτικοί και ακόμα βυθισμένοι στην αχλή του ύπνου τους, ανεβαίνουν την Κηφισίας μαζί μου. Χαμηλόφωνοι και πεισμωμένοι. Είναι οι δίκαιοι μισθοί. Μετράνε τα λεπτά ένα-ένα, να έρθει η ώρα τους. Εφτά και τέταρτο. Εφτά και δεκαέξι. Λεπτά, ώρες, μέρες, φεγγάρια, μήνες. Θα περάσει κι αυτό. Όλα θα φτιάξουν. Αρκεί να έρχεται το αστικό στην ώρα του. Αρκεί να υπάρχει ένα κρυμμένο κολατσιό σε τάπερ στο σακίδιο. Αρκεί να κυλάει η μέρα. Εφτά και είκοσι. Στους φούρνους και στα Μικέλ, σιδερωμένα κοντομάνικα πουκάμισα. Φρι-πρες, κρουασάν και ζεστοί καφέδες με δύο ζάχαρη, τα πρώτα ραντεβού για μικροδουλειές. Η καθημερινότητα της Αθήνας κυλάει προς το παρόν ευλύγιστη και κουλ, λίγο πριν αρχίσει τον εκκωφαντικό της θόρυβο και την ασφυξία μέσα στη μουσταρδί κάψα του ήλιου. Προς το παρόν όμως, από το Γηροκομείο και μετά, αρχίζουν και φλασάρουν τα πρώτα πορτοκαλί χρώματα. Αραιώνουν οι πολυκατοικίες, αρχίζουν και φαίνονται οι πρώτοι συγκλονιστικοί ουρανοί στον ορίζοντα, με τα σύννεφα να σχηματίζουν τρισδιάστατα ερωτικά συμπλέγματα καθώς τα φωτίζει έντεχνα ο πρώτος ήλιος από τα πλάγια, δεξιά. Στις ταράτσες και στις διαβάσεις, οι instagramers κάνουν αυτό που ξέρουν καλά. Στις εικόνες βάζω μουσική, καθώς βλέπω την πόλη να ξυπνάει. Στο κεφάλι μου στριφογυρίζουν τραγούδια, μπαίνουν μουσικά χαλιά στις σκέψεις-καφεΐνες μου, λέω καλημέρες με προσοχή για να πατάω επάνω στις γέφυρες και όχι στα λόγια. Ραδιοφωνικά στροβιλίζονται και κάθονται μετά, το ένα επάνω στο άλλο, κομματάκια αγαπημένα, σαν τούβλα tetris. Έρχονται και κουμπώνουν στο μυαλό τα λόγια, οι λέξεις, οι ειδήσεις και οι μουσικές, σχηματίζουν την playlist της ημέρας. Αριστερά το Ψυχικό ακόμα κοιμάται τυλιγμένο την αγαπημένη του δεκαετία, του 50. Δεξιά το Νέο Ψυχικό, υψώνεται σαν ανδραγάθημα: μετά τον Πράσινο Πύργο της Εθνικής Αντιστάσεως, παρατάσσονται στη σειρά οι μικρές και οι μεγαλύτερες μπίζνες του. Επιπλάδικα, πλακάκια μπάνιου, εποχιακά είδη, κομμωτήρια, βιοϊατρικές μονάδες, μεγάλοι φούρνοι με ξύλινη τικ πρόσοψη, πατισερί και ουάου χαμπουργκεράδικα. Η δημοφιλής πεζογέφυρα «του Κολλεγίου», στη συμβολή της Κηφισίας με τη Στεφάνου Δέλτα, ένωσε τα δύο Ψυχικά και έδωσε ζωή σε ένα σημείο που μέχρι πριν μερικά χρόνια μόνο σβιν αυτοκινήτων άκουγες, που άφηναν δολοφονικό στροβίλισμα στον αέρα. Τώρα, φωνές πιτσιρικάδων γεμίζουν το σημείο που έχει γίνει ένας πόλος έλξης και ζωντανεύει με κέφι τα απογεύματα. Τα φώτα στα μικρά cafés α- νάβουν και ο παράδρομος της λεωφόρου γίνεται μία μικρή πασαρέλα. Στα Σίδερα Χαλανδρίου σκάνε πάνω στα μάτια, πίσω από τα μαύρα γυαλιά, οι πρώτες, κοφτερές σαν λέιζερ ακτίνες ήλιου. Γκρεμίζεται η playlist, αρχίζει να συναρμολογείται νέα, ενώ από το ανοιχτό παράθυρο τη ραπίζει μία προσδοκία δροσιάς. Στο ύψος του ΟΑΚΑ απλώνεται ακόμα πιο ανοιχτός ο ορίζοντας, φαίνεται η Πεντέλη να μαζεύει τα σύννεφα της κλασικής απογευματινής μπόρας. Ο Αντένα δεξιά, μισοστηρίζει κρεμασμένες, σκουριασμένες ταμπέλες, μαρκίζες που κανένας δεν θυμάται πια αν έλαμψαν και εκείνη τη θεαματική οροφή του, την ωραιότερη πίστα για σκέιτερς στην πόλη, αν ποτέ πραγματικά αποφάσιζαν να αξιοποιήσουν αυτό το κτίριο-playground. Στρίβω στη Φραγκοκκλησιάς. Το 1987, όταν αρχίσαμε να ανεβαίνουμε εδώ πάνω για το Κλικ και το σταθμό, υπήρχαν μόνο χωράφια και πρόβατα. Τώρα, 27 χρόνια και ένα Village αργότερα, στη σκιά των γυάλινων βωβών κτιρίων, smart εκπρόσωποι της γενιάς του Google ανεβοκατεβαίνουν με στενά παντελόνια, στενές γραβάτες και φαρδιά σακίδια, ενώ ποδηλάτες τούς προσπερνούν αφήνοντας πίσω τους την αναίδεια της υπέροχης, αθλητικής τους μέρας. Όπως πάντα, ρίχνω μια ματιά εκεί που παλιά υπήρχε ο σταθμός και πάντα μπερδεύομαι δεν καταλαβαίνω πού είναι η είσοδος, πού ή- ταν ο κήπος με το γκαζόν και τη σκυλίτσα μας τη Ρόζι, πού ήταν το στούντιο, πού καθόμασταν και μετρούσαμε τραγούδια, βινύλια και νύχτες οχτώ με δέκα κάθε βράδυ. Άλλαξε το κτίριο, η είσοδος, ο προσανατολισμός του, άλλαξαν και οι νύχτες: έγιναν Pepper 96,6 πρωινό, οχτώ με δέκα. Τουλάχιστον η ώρα έμεινε σταθερή, να μην την μπερδεύω. Αμαρουσίου-Χαλανδρίου, κάνουμε αριστερά. Συναντάμε το Τμήμα Αποκομιδής Απορριμμάτων και Ανακυκλώσιμων Υλικών. Ξεφορτώνομαι, με ένα απότομο χασμουρητό, όλα τα παλιά, όσα θυμάμαι τέλος πάντων. Κρατάω μόνο τα τραγούδια γιατί αυτά είναι ανακυκλώσιμα. Οχτώ παρά είκοσι. Στη γέφυρα της Καψάλα, επάνω στην Αττική Οδό, η συνηθισμένη γιαγιά με ένα κοπάδι πρόβατα διασχίζει το δρόμο. Κόβει το πρωινό στα δύο, την κυκλοφορία στη μέση, το χρόνο σε πριν και μετά. Φτάνω στον Pepper. Οχτώ νταν. Καλημέρα, Αθήνα. A Η φωτογραφία είναι του John Yorke\n7 City Lover Του Δημήτρη Φύσσα Μπες κι εσύ! Ανανεωμένο και πλήρως ενημερωμένο «Ενθύμιον» Με ελάχιστες λέξεις: 20 χρόνια τώρα αληθινή κρέπα γαλλικού τύπου, ποιοτική μουσική (πολλές φορές live) και ευπρεπής χώρος που δεν πληγώνει το μάτι. Εναλλακτικά: ποτό ή μπίρα μ ένα πλατό τυριών, αλλαντικών, φρούτων (ή ούτε καν αυτό). Και ξέρω πως από φέτος μείωσε και τις τιμές του. Μαγαζί της γειτονιάς μου, όσο να ναι τ αγαπάω ιδιαίτερα. Αγίας Λαύρας 56, Κυπριάδη, Άνω Πατήσια, Μια ζωή «Πτι Παλαί» (απλό τσίγκλισμα) Σας τσιγκλάω από τώρα, φίλες και φίλοι, για να το καταλάβετε ότι το καλό παγκρατιώτικο σινεμά, μετά από μια ετήσια ανάπαυλα, ξαναξεκινάει. Για το εκκωφαντικό με πλήρη ρετροσπεκτίβα στο Λουί Μπουνιουέλ, παρακαλώ ξεκίνημα, λεπτομέρειες την επόμενη βδομάδα. Δε μένω πια εδώ Το γκραφίτι που βλέπετε βρίσκεται δίπλα στην εξώπορτα ενός όμορφου σπιτιού της οδού Δελφών, στην εκβολή προς τη Διδότου. Πέρα από το προφανές που περιέχεται στη δήλωση, δηλαδή της μετοίκησης (που κι αυτή ποικίλλει: σπίτι, γειτονιά, πόλη, χώρα, ήπειρος), σκέφτομαι πως και σε πολλές άλλες περιπτώσεις μπορεί να πει κανείς «Δεν μένω πια εδώ»: κατά την αναχώρηση από δουλειές, από έρωτες, από εμμονές, από αρέσκειες, από ιδεολογίες, ακόμα κι από σκέψεις. Έρχεται ύστερα κι η υπογραφόμενη ερώτηση «Πού μένεις;» και δένει το γλυκό. Μένω όπου μου ρχεται, μεταναστεύω, φεύγω και κινούμαι συνεχώς, μένω μέσα στο αυτοκίνητό μου (αν έχω), μένω στο σπίτι του φίλου μου, στην γκόμενα, στον γκόμενο, γύρισα στο πατρικό/μητρικό μου, ζω πια στο γραφείο μου γιατί δεν περισσεύουνε λεφτά. Είμαι φυλακή, σε τρελάδικο, στο στρατώνα, σε νοσοκομείο, σε κέντρο απεξάρτησης, σε βαθυσκάφος, στο διαστημικό σταθμό γύρω από τη Γη. Μένω σε μια γκαρσονιέρα μ άλλους δέκα, κοιμόμαστε στρωματσάδα με βάρδιες. Μένω στο δρόμο, στο παγκάκι, στο πάρκο, στο χαρτόκουτο, δεν μένω πουθενά, είμαι άστεγος και τριγυρνάω. Υπάρχει όμως και η περίπτωση του αμετάκλητου. Γιατί οι νεκροί στ αλήθεια δεν μένουν πουθενά, γιατί τα νεκροταφεία μόνο μεταφορικά είναι «κοιμητήρια» ή «νεκρουπόλεις», κανένας δεν ζει πραγματικά εκεί. Το ότι ζούνε στη μνήμη μας οι πεθαμένοι το λέμε ευφημιστικά, μακάρι να ζούσανε, μα η μνήμη είναι άλλο και η ζωή είναι άλλο. Έτσι θυμάμαι τώρα δυο νεκρούς Γιώργηδες, δυο θανάτους που πολύ μου στοιχίσανε. Υ.Γ. Η ερώτηση «Πού μένεις;» απαντιέται κατά βούληση. «Ριβιέρα» Ας μείνουμε λίγο στα σινεμά για να πούμε πως φέτος, καθώς τα πρωτοβρόχια ήρθανε μετά από χρόνια νωρίς-νωρίς, Σεπτέμβρη, οι καλοκαιρινοί κινηματογράφοι την πατήσανε κι άλλο, μετά το μουντιάλ της Βραζιλίας. Όμως δύο από τα σινεμά που δεν την πατήσανε, αντίθετα η παρουσία τους τονίστηκε, ήταν η «Αθηναία» στο Κολωνάκι και η «Ριβιέρα». Αυτοί οι δυο, μαζί με τα «Παναθήναια», το «Βοξ» και τη χειμερινή «Ααβόρα», αποτελούν το δίκτυο του Θόδωρου Ρίγγα. Ο Ρίγγας πέθανε ένα χρόνο πριν και τώρα η κόρη του Πέγκυ είχε μια περίφημη ιδέα: οργάνωσε στα δυο πρώτα σινεμά γενέθλια και ταυτόχρονα «καλλιτεχνικό μνημόσυνο» στον πατέρα της. Βρέθηκα τη Δευτέρα 15 του Σεπτέμβρη στη «Ριβιέρα». Παίχτηκε σε ανοιχτή προβολή το ξακουστό «Πάρτι» του Μπλέικ Έντγουαρντς με τον Πίτερ Σέλερς, η εναρκτήρια ταινία της «Ριβιέρας» από το μακρινό 1969, ύστερα η Πέγκυ είπε λίγα ζεστά κι αφτιασίδωτα λόγια για τον πατέρα της («ζούσε μέσα σ αυτό το σινεμά, δεν είχε δικό του σπίτι») και με τη μητέρα της κόψανε την τούρτα γενεθλίων της «Ριβιέρας». Υ.Γ. Είπα και γω πώς γνώρισα τον Ρίγγα στο παταράκι της «Ααβόρας», όταν έγραφα «Τα σινεμά της Αθήνας ». Γιατί τη λένε Κινέτα Όπως και πολλοί άλλοι τόποι στην Αττική, το όνομα του γνωστού (παραθεριστικού ιδίως) χωριού στη Μεγαρίδα έχει αρβανίτικη προέλευση. Αλβανός φίλος με πληροφόρησε ότι κινέτα είναι κάθε τόπος που κρατάει λίγο νερό, υγρός, όμως που διαθέτει χώμα και φυτρώνει κάμποσο χορταράκι. Γιατί αν είναι βούρκος, τότε το λένε Λούτσα (ναι, όπως η γνωστή μας Λούτσα στην Ανατολική Αττική, που τη βγάλανε Αρτέμιδα). A ΣΕΠΤΕΜΒΡIOY 2014 A.V. 9\n8 TA TWEETS TOY Forrest Gump Από τον Νίκο Ζαχαριάδη (17 Συμπερασματα ενος κρισιμου καλοκαιριου) (Ιδρυτής του Facebook Group ÇΝα θεωρείται το μανικιούρ του αριστερού χεριού των υπαλλήλων στα διόδια επαγγελματικό έξοδοè) adidas open run Τετάρτη στο OAKA (από Λ. Κύμης) Πάρε μέρος στο πιο fun running event της πόλης! Stay tuned για λεπτομέρειες! #BoostAthens like a kid! Η (πραγματική) απορία της εβδομάδας Δεδομένου ότι η Τρόικα θα έρθει τελικά στο τέλος του μήνα για την αξιολόγηση, για ποιο λόγο είπαμε ότι έγινε το ταξίδι των υπουργών στο Παρίσι; Οι ετήσιες ευεργετικές συνέπειες της ΔΕΘ: Όταν κάθε Σεπτέμβριο τόσοι πολλοί άνθρωποι ασχολούνται με τόσο πάθος αναλύοντας τις εξαγγελίες δύο πολιτικών οι οποίες δεν πρόκειται να εφαρμοστούν ποτέ, ξέρεις ότι δεν έχουν χαθεί όλα γιατί είναι ανακουφιστικό να ξέρεις ότι πάντα υπάρχει χρόνος για λίγη «τιποτολογία» ακόμα. Ναι, τα ίδια κανάλια που φιλοξενούν οποιονδήποτε είναι πρόθυμος να υποθέσει ποιος βρίσκεται στον τάφο της Αμφίπολης, σοκάρονται όταν μαθαίνουν ότι εταιρεία στοιχημάτων μετέτρεψε το θέμα σε τζόγο με αποδόσεις και ποντάρισμα! Είναι οι ίδιοι που μετά από κάθε σεισμό προειδοποιούν για την έλευση ενός ακόμα μεγαλύτερου και πιο καταστροφικού και μετά επικρίνουν το κοινό που δεν διατηρεί την ψυχραιμία του. Πάντως, όπως τα καταφέραμε, το καλύτερο σενάριο θα ήταν να έχει συληθεί ο τάφος. Έτσι θα συνεχίσει ο καθένας να πιστεύει ότι μέσα είναι θαμμένος όποιος τον Django Αθανασίου: Ο Προστάτης της Κριστίν Λαγκάρντ Ο γενναίος υπουργός Δικαιοσύνης αφουγκράστηκε την κραυγή για βοήθεια της επικεφαλής του ΔΝΤ και έτρεξε να τη σώσει από εκείνους που απειλούν τη ζωή της, όπως άλλωστε θα έκανε κάθε πραγματικός ιππότης. Μάλιστα της ζήτησε να κατονομάσει ποιοι την απείλησαν, ώστε να πέσει επάνω τους αμείληκτη η τιμωρία, αφού, ως γνωστόν, όταν κάποιος απειλεί μια πρόεδρο διεθνούς οργανισμού σπεύδει να διευκρινίσει ποιος είναι! Διότι είναι πασίγνωστο ότι έτσι επιβάλλει το savoir faire του υποκόσμου. βολεύει, χωρίς την ενοχλητική παρέμβαση της πραγματικότητας. Που ενίοτε είναι ανθελληνική. Η αλήθεια είναι ότι τώρα, με τις πλημμύρες στους δρόμους, τα παπούτσια των γυναικών με τις 12ποντες πλατφόρμες, που πατώνουν όταν περνάει το ρυάκι, αποκαλύπτουν ξαφνικά τον πραγματικό λόγο της ύπαρξής τους. Η χαρακτηριστική αδιαφορία με την οποία αντιμετωπίζει η κυβέρνηση την αποπομπή της χώρας μας (λόγω NERIT) από τη Eurovision δείχνει τεράστια ασέβεια προς τη μεγάλη πολιτική κληρονομιά της κυβέρνησης Καραμανλή. Στο κάτω-κάτω, επί των ημερών της, ο θρίαμβος της Έλενας Παπαρίζου είχε θεωρηθεί επισήμως πολιτικός θρίαμβος. Υπάρχει όμως και η θετική πλευρά: Ίσως έτσι αναβιώσει το Φεστιβάλ Θεσσαλονίκης. Όπου θα γιορτάζουμε τον εθνικό θρίαμβο κάθε χρόνο, αφού ο νικητής θα είναι σίγουρα Έλληνας! Το πρόβλημα με την εμπλοκή της Σοφίας Βούλτεψη στο θέμα των τηλεοπτικών της ΔΕΘ, έχει κάτι κοινό με την απάντηση Βενιζέλου στην ομιλία Τσίπρα: Ξαφνικά ο ΣΥΡΙΖΑ δεν μοιάζει σαν τη χειρότερη επιλογή... Καλά, με ροδάκινα τα εξοφλούσαν τα ρωσικά ταξιδιωτικά πρακτορεία και από τότε που άρχισε το εμπάργκο κλείνουν το ένα μετά το άλλο; Και μια που το έφερε η κουβέντα, ο Ριμπλόβλεφ στον Σκορπιό συνεχίζει να αγοράζει κανονικά προϊόντα από τη Λευκάδα απέναντι; Απάνθρωπη θέση εργασίας της εβδομάδας Υπεύθυνος προσωπικού στη ΝΕΡΙΤ η μεταφραση της εβδομάδας Ευάγγελος Βενιζέλος «Η προγραμματική συμφωνία περιλαμβάνει και το ζήτημα του εκλογικού νόμου. Δεν θέλω να αντιμετωπίζουμε τα θέματα αυτά συγκυριακά ούτε να στέλνουμε λάθος μηνύματα». Μετάφραση «Είναι θεσμικό ζήτημα να παραμείνω στην κυβέρνηση και να μην πάρει αυτοδυναμία ο ΣΥΡΙΖΑ, με τον ίδιο τρόπο που πήραμε αυτοδυναμία κι εμείς». Θα έπρεπε να υπάρχει μια λέξη για... «Σμαρτφοουνοφωτοφοβία» Το άγχος, όταν δείχνεις σε κάποιον μια συγκεκριμένη φωτογραφία από το κινητό σου τηλέφωνο, ότι με μια λάθος κίνηση θα έρθουν στην οθόνη και κάποιες που δεν πρέπει να δει. Δηλαδή, μετά τα μπινελίκια της Άννας Καραμανλή και της Τόνιας Αντωνίου, οι άνδρες βουλευτές αισθάνονται άνετα με το γεγονός ότι ο μόνος εκπρόσωπος του βαρβάτου αθυρόστομου αρσενικού που απέμεινε είναι ο Βαγγέλης Μεϊμαράκης; Είμαστε απολύτως σίγουροι ότι στην απόφαση του ΣτΕ για τα κλειστά μαγαζιά τις Κυριακές, δεν έπαιξε ρόλο το γεγονός ότι η είσπραξη στα παγκάρια των Εκκλησιών είχε μειωθεί κατά 70% λόγω ανταγωνισμού; 10 A.V ΣΕΠΤΕΜΒΡIOY 2014\n9 Πολιτική Τα ανομολόγητα Του Ευτύχη Παλλήκαρη Πριν από λίγες μέρες, στο Παρίσι, σε μια πολύ πρωινή σύσκεψη επιτελών του πρωθυπουργού και του υπουργού Οικονομικών Γκίκα Χαρδούβελη, λίγο πριν από την τελική διαβούλευση με την τρόικα, έπεσε στο τραπέζι το δίλημμα: να προχωρήσει η κυβέρνηση σε μονομερείς κινήσεις για φοροελαφρύνσεις ή όχι; Πρυτάνευσε η αυτοσυγκράτηση για δύο λόγους: πρώτον να μην οξυνθούν οι σχέσεις με την τρόικα αλλά και να υπάρξει μια στάση αναμονής ενόψει εξαγγελιών Τσίπρα. Τελικά, ο πρωθυπουργός ήταν συγκρατημένος, φαίνεται όμως ότι τα κοστολόγια του ΣΥΡΙΖΑ έκαναν τα αίματα στο Μαξίμου να ανάψουν. Ήδη συζητείται εκ νέου το σενάριο των μονομερών ενεργειών για φοροελαφρύνσεις, εφόσον οι διαπραγματεύσεις των Αθηνών με την τρόικα δεν καρποφορήσουν. Κάτι σαν ρελάνς, δηλαδή, στα όσα είπε ο Αλ. Τσίπρας στη ΔΕΘ. Κι ύστερα σου λένε, μπα, δεν πάμε για εκλογές! T ο τι ακούμε βεβαίως τα τελευταία 24ωρα είναι δύσκολο να το χωνέψουμε. Θέλετε ένα παράδειγμα; Η επίθεση του κοινοβουλευτικού εκπροσώπου της ΝΔ Αδ. Γεωργιάδη ότι αν ο Γκ. Χαρδούβελης διαφωνεί για τον ΕΝΦΙΑ να παραιτηθεί από υπουργός Οικονομικών λέγεται ότι έγινε μετά από επικοινωνία με το νυν διοικητή της Τράπεζας της Ελλάδας Γ. Στουρνάρα, με τον οποίο ο Άδωνις έχει καλή επικοινωνία. Η ειρωνεία είναι πως η πατρότητα του ΕΝΦΙΑ δεν ανήκει στον Γ. Στουρνάρα, ούτε βεβαίως στον κ. Καραβίτη, αλλά πέρασε από την «ιερά εξέταση» υψηλόβαθμου στελέχους του Μαξίμου, που τώρα βεβαίως ψάχνει και αυτός το εξιλαστήριο θύμα! Πάντως από τις επιθέσεις κατά του Γκ. Χαρδούβελη δηλώνουν ικανοποιημένοι οι κάθε λογής εκπρόσωποι του Κώστα Καραμανλή. Ο Ευ. Αντώναρος, ένας από τους εκπροσώπους αυτούς, δηλώνει ότι εν μέσω πολιτικής αστάθειας και πριν από το ξεκαθάρισμα για την εκλογή Προέδρου τη Δημοκρατίας ή τη διενέργεια πρόωρων εκλογών, οι δανειστές μας δεν πρόκειται να α- κρατάμε τη ρήση καραμανλικού στελέχους ότι Çπρέπει τώρα να γίνουν εκλογές και όχι αργότερα, ώστε να υπάρξει μια διαχειρίσιμη ήτταè νοίξουν συζήτηση για το χρέος. Κάτι σαν και αυτό που είπε ο Τσίπρας, δηλαδή, στη ΔΕΘ. Κοίτα συμπτώσεις! Σε κάθε περίπτωση, πάντως, επιβεβαιώνεται από πολλές πλευρές η «διαρροή» από το περιβάλλον του πρώην πρωθυπουργού για επίσπευση της εκλογής Προέδρου της Δημοκρατίας, αίτημα που διατύπωσε δημόσια και η Ντόρα Μπακογιάννη! Μύλος... Εμείς πάντως κρατάμε τη ρήση καραμανλικού στελέχους ότι «πρέπει τώρα να γίνουν εκλογές και όχι αργότερα, ώστε να υπάρξει μια διαχειρίσιμη ήττα». Το έχει το know how ο πρώην. Πολλοί ανεβοκατέβηκαν την εθνική Αθηνών-Θεσσαλονίκης για τη ΔΕΘ μερικοί μάλιστα μνημόνευσαν και τις κινητοποιήσεις κατά των πλευρικών διοδίων την περασμένη εβδομάδα μεταξύ Αλαμάνας και Θερμοπυλών. Αυτό που θα πρέπει πάντως να γνωρίζουν οι συμπαραστάτες είναι ότι ουκ ολίγοι από αυτούς που διαδήλωσαν κατά των πλευρικών διοδίων έχουν ήδη κάνει κινήσεις προς τους αρμόδιους υπουργούς να προσληφθούν τα παιδιά τους ως υπάλληλοι στους σταθμούς! Γίνεται λόγος για πάνω από 100 αιτήσεις «εξεγερμένων»... Μέγα το θέμα και με την παραμέληση του μνημείου στην Αλαμάνα, που έγινε μάλιστα αιτία διαμάχης ανάμεσα στον υ- πουργό Μεταφορών Μιχ. Χρυσοχοΐδη και το νέο περιφερειάρχη Στερεάς Κώστα Μπακογιάννη. Η αλήθεια βρίσκεται κάπου στη μέση. Από τη μια η διαμόρφωση της νέας εθνικής οδού έχει αποκόψει την πρόσβαση στο μνημείο, από την άλλη όμως οι τοπικές αρχές δεν κάνουν τον κόπο να κόψουν τα αγριόχορτα που κοντεύουν να πνίξουν το άγαλμα του Αθανάσιου Διάκου. Όλα αυτά, λίγες μέρες μετά την επίσκεψη του υπουργού Πολιτισμού Κ. Τασούλα στο μνημείο, που είδε ιδίοις όμμασι το χάλι δυστυχώς όμως τον πρόλαβε η συμμαχία Μπακογιάννη (περιφέρειάρχη) - Γκλέτσου (δημάρχου Στυλίδας) - Αποστόλου (βουλευτή ΣΥΡΙΖΑ) - Σταυρογιάννη δημάρχου Λαμίας). A ΣΕΠΤΕΜΒΡΙΟΥ 2014 A.V. 11\n10 Πολιτική Η ΓΑΛΛΙΚΗ ΑΡΝΗΣΗ ΤΗΣ ΠΡΑΓΜΑΤΙΚΟΤΗΤΑΣ Της ΣΩΤΗΣ ΤΡΙΑΝΤΑΦΥΛΛΟΥ Μολονότι οι Γάλλοι έχουν την τάση να παραπονιούνται, ο ναρκισισμός τους παραμορφώνει την πραγματικότητα: ξαναγράφουν το παρελθόν όπως τους βολεύει (πράγμα που, κατά κάποιον τρόπο, κάνουμε όλοι, αν και όχι με ίση πειστικότητα) και αποφεύγουν τα δυσάρεστα θέματα του παρόντος. Ξεχνούν λόγου χάρη ότι στον δεύτερο παγκόσμιο πόλεμο οι συνεργάτες των Γερμανών και οι θαυμαστές του στρατάρχη Πεταίν προέρχονταν από όλες τις πολιτικές παρατάξεις αυτή η ιστορική α- λήθεια, που υπογραμμίζει τη φασιστοειδή φύση του λαϊκισμού, εκνευρίζει την αριστερά αλλά δεν παύει να είναι αλήθεια. M ετά από τόσα χρόνια ψέματα, α- ντιεξουσιαστικές και φιλοκομμουνιστικές ιδεολογίες, η Γαλλία φαίνεται να απαιτεί «δημόσια τάξη» και «ηγεσία» να αποενοχοποιείται έναντι των μουσουλμάνων που έχουν γίνει προκλητικοί στο γαλλικό έδαφος (παραβιάζοντας τους νόμους και το σύνταγμα) και να επιστρέφουν σε παραδοσιακές αξίες και σύμβολα. Την ίδια στιγμή, η «ηγεσία» εκπίπτει στο επίπεδο της φτηνής διασημότητας: Νικολά Σαρκοζί, Ρασιντά Ντατί, Φρανσουά Ολάντ, Βαλερί Τριβελέρ ένας κύκλος χωρίς την απαιτούμενη σοβαρότητα. Σήμερα, η σοσιαλιστική κυβέρνηση, που ανασχηματίζεται ξανά και ξανά, συνεχίζει χωρίς καμιά ρήξη την παράδοση του Κατεστημένου: σαν τον Δον Κιχώτη, προτιμάει τις ιδέες και τις φαντασιώσεις από τα γεγονότα. Το πρόβλημα του Φρανσουά Ολάντ είναι ότι εξελέγη ως σοσιαλιστής, ενώ καλείται να συμπεριφερθεί ως κεντριστής φιλελεύθερος. Φυσικά, αν κάνει το αστείο και κινητοποιηθεί προς την κατεύθυνση της δημοσιονομικής οικονομίας χωρίς αύξηση των φόρων (πράγμα υπερβολικά εύκολο και υπερβολικά ελληνοπρεπές για τα δεδομένα της παρούσας κρίσης) θα επακολουθήσει η δεύτερη γαλλική επανάσταση. Ίσως ξαναστηθεί η λαιμητόμος καταμεσής στην πλατεία της Βαστίλης. Οι Γάλλοι δεν ανέχονται αφαίρεση κεκτημένων ακόμα κι αν τα κεκτημένα των μεν είναι τα απωλεσθέντα των δε. Όσο για την κεντροδεξιά αντιπολίτευση προσπαθεί να ξαναβρεί τη «δεξιά» της ταυτότητα την οποία είχε αποποιηθεί λόγω του προαναφερθέντος λαϊκισμού. Η ισορροπία αποδεικνύεται δύσκολο στοίχημα: ο Ζαν Η διαβεβαίωση ότι Çόλα θα πάνε καλά, η Γαλλία δεν είναι ΕλλάδαÈ δεν μπορεί να ηρεμήσει τους εξοργισμένους ψηφοφόρους Φρανσουά Κοπέ, αντιπαθής τοις πάσι, παραιτήθηκε πριν από λίγους μήνες από την προεδρία του UMP. Kαι περιμένουμε, με κομμένη την ανάσα, το έκτακτο συνέδριο για να αναδείξει την καινούργια κομματική ηγεσία. Βαθιά χασμουρητά: ανακυκλώνονται τα ίδια πρόσωπα, τα οποία, ακριβώς όπως οι σοσιαλιστές, εθελοτυφλούν και, μπροστά στην άνοδο του Εθνικού Μετώπου, προσπαθούν να καθησυχάσουν τους Γάλλους (ενώ το Εθνικό Μέτωπο επιδίδεται σε καταστροφολογία). Αλλά η διαβεβαίωση ότι «όλα θα πάνε καλά, η Γαλλία δεν είναι Ελλάδα» δεν μπορεί να ηρεμήσει τους ε- ξοργισμένους ψηφοφόρους. Πράγματι, η Γαλλία δεν είναι Ελλάδα: έχει διαπράξει σφάλματα που επηρεάζουν ολόκληρη την Ευρώπη. Και παρά τα περίφημα κρασιά και τα 365 τυριά έγινε ο αδύναμος κρίκος ενός πολιτισμού που φαίνεται ότι θέλει να πεθάνει. Όταν βλέπω στην τηλεόραση τον Αρνό Μοντεμπούρ να τσακώνεται με την Μαρίν Λε Πεν, απορώ: λένε τα ίδια πράγματα με την ίδια ένταση προς τι το μίσος και ο αλληλοσπαραγμός; Η μοναδική τους διαφωνία είναι οι μετανάστες και σ αυτό, ως προς τις διαπιστώσεις, η Μαρίν Λε Πεν έχει το δίκιο με το μέρος της όχι ως προς τις λύσεις. Καμιά φορά η Γαλλία μού φαίνεται, όπως και η Ελλάδα, σαν το απομονωμένο χωριό που περιγράφει ο Ιβάν Γκοντσάροφ στον «Ομπλόμοφ» όπου ο κεντρικός ήρωας παραμένει προσκολλημένος στις αξίες ε- νός παλιού κόσμου. Τα τελευταία χρόνια σκέφτομαι συχνά αυτόν τον μυθιστορηματικό ήρωα: ο Ομπλόμοφ χάνεται α- πορρίπτοντας την πιο περιπετειώδη στάση ζωής του φίλου του, του Στολτς, την οποία θεωρεί ματαιόδοξη, κυνική και επιφανειακή. Ωστόσο, υποφέρει: νιώθει ότι έχει ήδη ξεπεραστεί από τα πράγματα και πως δεν έχει θέση σ έναν κόσμο που αλλάζει ραγδαία. Εξάλλου, στο τέλος, ο Στολτς θα κερδίσει την Όλγα και θα βρει ένα πέρασμα προς το μέλλον, ενώ ο καημένος ο Ομπλόμοφ θα χαθεί στα απόνερα της ιστορίας. Ο Ομπλόμοφ (οι Γάλλοι) δεν φοβάται τίποτα εκτός από τις εκπλήξεις, εκτός από το καινούργιο. Όταν μια μέρα φτάνει στο σπίτι του ένα γράμμα όλοι το κοιτάζουν θορυβημένοι. Δεν το ανοίγουν: ποιος ξέρει τι μπορεί να γράφει; Οι Γάλλοι Ομπλόμοφ λαμβάνουν συνεχώς γράμματα που συσσωρεύονται στην πόρτα τους. A citizen Του ΚΩΣΤΑ ΓΙΑΝΝΑΚΙΔΗ Lucy In The Sky With Diamonds Ε ίδα τη Lucy. Αυτό που μου άφησε ήταν ένα κομμάτι ποπ κορν στα δόντια, αλλά και εκείνο έφυγε με ένα καλό «μπούκωμα» Coca Cola. Δεν με ενθουσίασε. Μου θύμισε ένα fake «Κill Bill». Κάποιοι κακοί Ασιάτες έβαλαν στην όμορφη κοιλίτσα της Σκάρλετ Γιόχανσον ποσότητα ναρκωτικών προκειμένου να τα μεταφέρει στην Ευρώπη. Το ναρκωτικό δίνει τόσο high που, σε μεγάλη δόση, αυξάνει τη λειτουργικότητα του εγκεφάλου μη ψάχνεστε, δεν υπάρχει στην πραγματικότητα. Οι άνθρωποι, λέει, χρησιμοποιούμε μόλις το 10% του εγκεφάλου μας. Το κορίτσι μας, με τα σακουλάκια μέσα της, άρχισε να χρησιμοποιεί όλο και μεγαλύτερο τμήμα. Κινηματογραφικά το αποτέλεσμα είναι, τουλάχιστον, περίεργο. Η Σκάρλετ περιφέρεται με ύφος «έχω πιει τρία τσιγάρα σαν τα φουγάρα του Τιτανικού» και σκοτώνει όποιον βρει μπροστά της. Παραλλήλως και όσο το μυαλό της ανεβάζει στροφές, για να φτάσει στο 100% της λειτουργίας του, κάνει και παιχνίδι με έναν Γάλλο αστυνομικό. Έφυγα με ένα βάρος από το σινεμά. Ήταν τα δύο κουτιά ποπ κορν στην κοιλιά καμία σχέση, δυστυχώς, με τη Σκάρλετ. Έξω οι άνθρωποι άναβαν τσιγάρο και έκαναν υποθέσεις: Πώς θα ήταν αν χρησιμοποιούσαμε κάτι παραπάνω από το 10% του εγκεφάλου μας; Λυπάμαι που θα το πω άκομψα, αλλά και το 20% να χρησιμοποιούσες, θα ήσουν χρήσιμος μόνο ως στόκος πάνω σε ντουβάρι με πατριωτικά συνθήματα. Πρόκειται για αστικό μύθο που πιθανότατα προέκυψε από μία αμερικανική διαφήμιση του 1920: «Οι επιστήμονες μας λένε μόνο το 10% όσων μπορεί να κάνει ο εγκέφαλός μας». Το ξέρω, είναι άσχημα νέα. Δεν υπάρχει ελπίδα. Χρησιμοποιούμε τον εγκέφαλό μας στο 100%, χωρίς ούτε ένα κύτταρο να τεμπελιάζει ανενεργό. Ο άλλος μεγάλος αστικός μύθος ιατρικής φύσεως είναι ότι με την αντιβίωση δεν πρέπει να πιεις αλκοόλ. Αλλά αυτό διόλου δεν με απασχολεί σήμερα. Σήμερα στρέφω το κεφάλι σαν κουτάβι, παίρνω το ύφος «τρία φουγάρα» της Σκάρλετ και παρατηρώ τα μυστήρια του ανθρώπινου εγκεφάλου. Η φυσιολογία του δικού σας εγκεφάλου δεν έχει καμία διαφορά με τον εγκέφαλο ενός μουσάτου με χαντζάρα και καλάσνικοφ, στο χαλιφάτο. Όμως στην πραγματικότητα είναι δύο εντελώς διαφορετικά μυαλά. Για την ακρίβεια, ο τύπος εκεί κάτω δεν θα είχε κανένα πρόβλημα να πάρει στα χέρια το δικό σας και να το παρατηρήσει. Εσείς δεν θα το κάνατε ποτέ. Εσείς έχετε την ευκαιρία να σκεφτείτε πως ο εγκέφαλος είναι το μοναδικό ζωτικό όργανο που επηρεάζεται από κάτι άυλο και αφηρημένο, όπως οι ιδέες. Το πρόβλημά σας γίνεται εντονότερο, όταν ξαφνικά συνειδητοποιήσετε ότι είστε περικυκλωμένοι από βλακεία. Υπάρχει δε μία κρίσιμη στιγμή, που λάμπει σαν κάννη όπλου σε western, κατά την οποία πιστεύετε ότι ο βλάκας είστε εσείς και όλοι οι άλλοι είναι έξυπνοι. Όλο και πιο συχνά αισθάνομαι είτε ως ο μονόφθαλμους στους τυφλούς, είτε ως ο χάνος ανάμεσα στα δελφίνια. Μερικές στιγμές: Οι ομιλίες των πολιτικών αρχηγών στη ΔΕΘ. Οι δηλώσεις της Βούλτεψη. Τα πάνελ στην εκπομπή του Μπογδάνου. Οι εικασίες για τον ένοικο της Αμφίπολης. Τα σχόλια των ιεραρχών. Η εκρηκτική άνοδος του τουρισμού. Η κουβέντα για την κεντροαριστερά. Οι μετεγγραφές των φοιτητών. Οι απόψεις του ΓΑΠ. Η εθνική μας προσέγγιση στις γενοκτονίες. Το «Πότε θα κάνει ξαστεριά» με τον Πάνο Καμμένο και τη χορωδία των ΑΝ.ΕΛ στη σκηνή της ΔΕΘ. H ανησυχία του Δημήτρη Παπαδημούλη για τον αποκλεισμό της χώρας από τη Eurovision. Και μετά πάλι η Βούλτεψη μία μορφή που επανέρχεται σαν επίμονο φλας. Υπάρχει ένα καλό μέσα σε όλη αυτή τη σύγχυση. Οι αποστάσεις μεταξύ θέσεων και ιδεών είναι τόσο μεγάλες που αισθάνεσαι, συνέχεια, ότι ταξιδεύεις στο χρόνο. Σε αυτό βοηθάει, βέβαια, η τεχνολογία και το δίκτυο. Βλέπεις ανθρώπους στον Μεσαίωνα, κολλημένους στην αυγή της ελληνικής επανάστασης, ξεχασμένους στα τιμημένα 60s, δαιμονισμένους στα 80s, χαμένους στο σήμερα. Και θέλεις μετά κάτι από την κοιλιά της Σκάρλετ, να βλέπεις και εσύ τη Λούσυ στον ουρανό με τα διαμάντια της. 12 A.V ΣΕΠΤΕΜΒΡΙΟΥ 2014\n11 Ελάχιστοι από τους αναγνώστες της «A.V.» είναι πιθανό να θυμούνται ή να έχουν δει την παλιά ιταλική ηθογραφία/ κωμωδία «Ψωμί, έρωτας και φαντασία» («Pane, Amore e Fantasia»), με την πληθωρική Τζίνα Λολομπρίτζιτα. Ήταν τέτοια η επιτυχία που είχε στην εποχή του αυτό το εργάκι, ώστε υπήρξε και συνέχεια, με τον τίτλο «Pane, Amore e Gelosia» κάπως σαν το «Λατέρνα, φτώχια και γαρίφαλο» και την αμήχανη συνέχειά του «Λατέρνα, φτώχια και φιλότιμο». Κατά τα άλλα, ο λόγος και σήμερα περί κρίσης και εξόδου (;) από αυτήν, και όχι βέβαια περί παλαιού κινηματογράφου και αναμνήσεων από τη δεκαετία του 50. Ε Ψωμί, φρέντο και σουβλάκι δώ και μερικά χρόνια ο ρυθμός με τον οποίο κλείνουν μαγαζιά είναι, πράγματι, εντυπωσιακός. Ιδιαίτερα κατά την περίοδο , μεσολαβούσαν μόλις λίγες μέρες από τότε που είχες ξαναπεράσει από ένα σημείο της πόλης και τα καταστήματα με ταμπέλα «Ενοικιάζεται» στο τζάμι είχαν ήδη αυξηθεί. Σε δρόμους του κέντρου της Αθήνας, σε ορισμένα οικοδομικά τετράγωνα, δεν υπήρχαν πια παρά κάποια λίγα μαγαζιά, εδώ κι εκεί, που επιβίωναν. Δεν έχω σαφή εικόνα από την επαρχία ή από προάστια των Α- θηνών, όπου τα πράγματα φαίνεται πως ήταν κάπως καλύτερα, αλλά στο εν ευρεία εννοία κέντρο της Α- θήνας (και όχι μόνο το ιστορικό) μιλάμε για πραγματική «σφαγή». Εδώ και μερικούς μήνες, χωρίς βέβαια η βασική εικόνα να έχει αλλάξει, θα τολμούσα να πω ότι, έστω και με πολύ δειλά βήματα ακόμη, η τάση έχει αρχίσει να αντιστρέφεται. Όχι μόνο δεν παρατηρείς νέα λουκέτα και νέα «Ενοικιάζεται», αλλά βλέπεις και μαγαζιά που είχαν κλείσει να λειτουργούν πάλι ή, έστω, να ανακαινίζονται με σκοπό να λειτουργήσουν με άλλη μορφή, άλλη διεύθυνση ή άλλο αντικείμενο. Για να μην παρεξηγηθώ ότι υποστηρίζω πως άρχισε η πολυπόθητη ανάκαμψη και ανάπτυξη, επαναλαμβάνω ότι μιλάω απλώς για τάση, και τίποτα περισσότερο. Ωστόσο, το πιο εντυπωσιακό, κατά τη γνώμη μου, είναι πως σχεδόν όλα τα νέα καταστήματα έχουν σχέση με ένα Του Ανδρέα Παππά Έτσι όπως πάμε, οι μισοί Έλληνες θα πουλάνε καφέé στους άλλους μισούς συγκεκριμένο όργανο του ανθρώπινου σώματος: το στομάχι. Θα είχε πολύ ενδιαφέρον μια κοινωνιολογική ή άλλη μελέτη που θα εξηγούσε γιατί, εν μέσω κρίσης, αυξήθηκαν ειδικά τα σημεία όπου πωλείται καφές και όσα τον συνοδεύουν, τα κάθε είδους ψητοπωλεία και σουβλατζίδικα, και κυρίως οι φούρνοι. Και βέβαια, στις μέρες μας, όταν μιλάμε για φούρνο, δεν εννοούμε ένα μέρος όπου πωλούνται ψωμί, παξιμάδια και βουτήματα και όπου ψήνονται φαγητά στο ταψί. Μιλάμε για ιδιότυπα σουπερμάρκετ, όπου μπορεί κανείς να βρει καφέδες και χυμούς, παγωτά και γλυκά, πίτες και πίτσες, γιαούρτια και ψαγμένα σάντουιτς, μπρέτσελ και κίφελ, μάφιν και καπκέικ. Με ενδιαφέρον, επίσης, θα περίμενα από κάποια άλλη μελέτη να μας εξηγήσει πώς είναι δυνατόν να μην απέχουμε πολύ από τη στιγμή όπου περίπου οι μισοί Έλληνες θα πουλάνε κάποιου είδους καφέ στους άλλους μισούς, αλλά και πού οφείλεται αυτή η απίθανη έξαρση της φουρνομανίας και της κοψιδοφαγίας. Πολλά θα μπορούσε να σκεφτεί κανείς, έτσι πρόχειρα και ερασιτεχνικά. Είναι η υπερπροσφορά που έ- χει αναμφισβήτητα ρίξει τις τιμές (έφαγα τις προάλλες εξαιρετικό χοιρινό καλαμάκι με 1 ευρώ και ήπια χυμό από φρέσκα πορτοκάλια με 0,80!); Πρόκειται για α- ποτυπωμένες στο DNA μας και στο συλλογικό ασυνείδητο μνήμες της Κατοχής ή άλλων δύσκολων εποχών; Μήπως καμιά κρίση δεν είναι ικανή να πλήξει ιερά και όσια της φυλής όπως ο φραπές ή ο φρέντο; Μήπως στη χώρα μας, κρίση-ξεκρίση, ο άνεργος τριαντάρης, εκτός από ένα πιάτο παστίτσιο ή γεμιστά να τον περιμένει στο σπίτι και ένα κρεβάτι να κοιμηθεί στο πατρικό του, έχει κι ένα χαρτζιλικάκι από τους γονείς του για το φραπεδάκι του και την μπιρίτσα του; Σε αυτό όμως το τελευταίο (για να αλλάξουμε και λίγο τον τόνο «επί το σοβαρότερον»), το πώς δηλαδή η ύπαρξη προνεωτερικών θυλάκων στην ελληνική κοινωνία έπαιξε ίσως καθοριστικό ρόλο στον τρόπο με τον οποίο αντιμετωπίστηκε και αντιμετωπίζεται η κρίση από τους συμπολίτες μας, νομίζω ότι αξίζει τον κόπο να επανέλθω. A Πόσο ψηλά μπορείς να φτάσεις Ο άλλος καλύτερος φίλος του ανθρώπου, το λάπτοπ Δεν είναι ο σκύλος, ούτε το βιβλίο. Στην εποχή της διαδικτυακής παραζάλης το κομπιούτερ δεν είναι απλά μια φιλία, είναι η μεγαλύτερη συντροφιά. Αντικατέστησε την τηλεόραση, που φαίνεται να απευθύνεται πλέον σε μοναχικές γιαγιάδες και πιτσιρίκια που δεν πληκτρολογούν γιατί δεν ξέρουν ακόμα την αλφαβήτα. Το ξεφύλλισμα έγινε κλικ και τα νέα διαδίδονται πιο γρήγορα. Οι σημερινοί «out» κοινωνικά δεν είναι οι τζιβάτοι, είναι όσοι δεν κάνουν log in- log out καθημερινά σε κάποιο ιντερνετικό account. Έχουμε ένα πράγμα για να α- κούμε μουσική, να βλέπουμε σειρές, να δουλεύουμε, να διαβάζουμε, να μιλάμε και να βλέπουμε τους φίλους μας. Η παλιά αγαπημένη φράση των οργισμένων μαμάδων περί το 2000 «μα καλά πόσες ώρες κάθεσαι στον υπολογιστή;», δεκατέσσερα χρόνια αργότερα έρχεται να καταρριφθεί πανηγυρικά. Δεν μετράμε πια τις ώρες που «καθόμαστε στον υπολογιστή», άλφα γιατί πια δεν καθόμαστε, με την έννοια του τραβάω την καρέκλα και κάθομαι στο έπιπλο που έχω τον υπολογιστή. Έχουμε λάπτοπ, ταμπλέτες, κινητά, ο κύριος Τζόμπς φρόντισε για όλα, και τα χρησιμοποιούμε λίγο σαν τρίτα, τέταρτα χέρια. Και, βήτα, γιατί κάνουμε πλέον τόσα πράγματα με τους παντοτινούς μας ηλεκτρονικούς «φίλους» που αν υπολογίσουμε τις ώρες που περνάμε μαζί τους και τις αφαιρέσουμε απ τη Της ΜΑΡΙΑΣ ΚΟΡΑΧΑΗ daily ρουτίνα μας, θα θεωρήσουμε τη ζωή μας σχεδόν τιποτένια. Τα ηλεκτρονικά κουτιά είναι και στις δουλειές μας, βεβαίως βεβαίως, και το «πτυχίο πληροφορικής» μπαίνει στο μάτι του εργοδότη πριν από το παλιό αβαντάζσημερινό δεδομένο, τις ξένες γλώσσες. Ποιος δεν χρειάζεται αναγκαστικά έναν απόφοιτο πληροφορικής στην εταιρεία του; Μάντεψε τώρα ποιος επαγγελματικός κλάδος δεν θα πεθάνει ποτέ και συνέχισε να διαβάζεις για να μάθεις πώς θα γίνεις ο καλύτερος. Ξέρω έναν τύπο που διαβάζει πολλά επιστημονικά περιοδικά, ξέρεις, αυτά που απευθύνονται στην επιστημονική κοινότητα και μόνο και βάζουν πάντα τις καλυτερότερες μεταπτυχιακές εργασίες φοιτητών και άλλων τοπ επιστημόνων. Μου μίλησε για τις εργασίες των αποφοίτων του IST, που είναι παντού σ αυτούς τους κύκλους. Σηκώσαμε το τηλέφωνο. Όπως μας ενημέρωσαν, το IST έχει ένα πολύ δυνατό τμήμα Πληροφορικής και μετράει πάνω από 17 εργασίες φοιτητών τους σε επιστημονικά περιοδικά. Μπορείς να ακολουθήσεις προπτυχιακά και μεταπτυχιακά προγράμματα. Μπες τώρα στο και μάθε και για τα δύο ΣΕΠΤΕΜΒΡΙΟΥ 2014 A.V. 13\n12 79η Διεθνής Έκθεση Θεσσαλονίκης Του Δημήτρη Αθανασιάδη Ό,τι απομένει είναι μέλλον Ένα πανόραμα επιχειρηματικότητας, καινοτομίας, τεχνολογίας, πολιτισμού και αναψυχής ήταν αυτό που προσέφερε η 79η Διεθνής Έκθεση Θεσσαλονίκης εκθέτες με τα περίπτερά τους έδωσαν μια στιβαρή επιχειρηματική εικόνα και 256 χιλιάδες επισκέπτες έζησαν για 10 μέρες στο ρυθμό της. Η ATHENS VOICE ήταν εκεί και ανθολογεί μερικές από τις πιο αξιομνημόνευτες στιγμές της. 14 A.V ΣΕΠΤΕΜΒΡΙΟΥ 2014 Είμαστε όλοι 14 δισεκατομμυρίων ετών! Η Έκθεση του CERN ήταν ένα συναρπαστικό ταξίδι στην προέλευση του σύμπαντος και στην καρδιά της ύλης, προκαλώντας στον επισκέπτη μέγα θαυμασμό. Παρουσίασε τα πειράματα που συντελούνται στο Μεγάλο Επιταχυντή Συγκρουόμενων Δεσμών Αδρονίων του Ευρωπαϊκού Εργαστηρίου Σωματιδιακής Φυσικής (CERN), τα οποία αναμένεται να αποκαλύψουν κάποια από τα μυστήρια του σύμπαντος. Κι αν όλα αυτά ακούγονται κάπως (έως πολύ δυσνόητα), στην πραγματικότητα δεν ήταν διόλου: η επίσκεψη έμοιαζε με παιχνίδι, χάρις στα διαδραστικά μέσα (οθόνες αφής και ηλεκτρονικά παιχνίδια), γεγονός άλλωστε που προκάλεσε κοσμοσυρροή νεανικού κοινού. Λόγω της μεγάλης προσέλευσης η έκθεση πήρε παράταση για ενάμιση μήνα ακόμα. Άρα έχετε την ευκαιρία να περάσετε το τούνελ εισόδου που οδηγεί πίσω στο χρόνο της μεγάλης έκρηξης (Bing Bang), να ξεναγηθείτε στο θέατρο της Μεγάλης Έκρηξης παρακολουθώντας την αφήγηση της ιστορίας του σύμπαντος και στη ζώνη σωματιδίων που δείχνει τη συστατική δομή της ύλης. Μπείτε στην αίθουσα μυστηρίου (γεμάτο μυστήρια της ύλης) και, φυσικά, στο ερευνητικό εργαστήριο του CERN. Η τέχνη ανήκει στο λαό! Έγινε 20 χρονών και το γιόρτασε στη Θεσσαλονίκη. Η τέχνη είχε την τιμητική της στη φετινή ΔΕΘ και η Cheapart έσβησε τα κεράκια της τούρτας προσφέροντας προσιτή σε όλους τέχνη. Η ελληνική ιδέα, με ιδεολογικό πλαίσιο αυθεντικά έργα σύγχρονης τέχνης σε μικρά μεγέθη να πωλούνται στην τιμή των 70 ευρώ, έγινε πλέον θεσμός. 100 καλλιτέχνες και έργα έδωσαν αφενός καλλιτεχνική αίγλη σε ένα ακραιφνώς εμπορικό περιβάλλον και αφετέρου την ευκαιρία στους επισκέπτες να αποκτήσουν μοναδικά έργα με υπογραφή. Τρέξιμο για τον πόνο του άλλου Έτρεξαν σε έναν αγώνα δρόμου όπου δεν υπήρχαν ηττημένοι. Παρά μόνο νικητές. Έδειξαν πως νοιάζονται για το συνάνθρωπο. Το «Τρέξε χωρίς τερματισμό» ήταν ένας διαφορετικός αγώνας δρόμου, διήρκεσε δύο μέρες, από 1 έως 3 Σεπτεμβρίου, και η ιδέα του ήταν πολύ απλή. Ο κάθε δρομέας μετέτρεπε κάθε χιλιόμετρο που διένυε σε χρήματα που προσφέρθηκαν σε φιλανθρωπικά και κοινωφελή ιδρύματα. Ήταν συνδιοργάνωση της ΔΕΘ-Helexpo με τον αθλητικό σύλλογο Ερμής 1877, είχε τεράστια συμμετοχή και παρ όλη τη βροχή όλα ήταν χαλαρά: μπορούσες να περπατήσεις, ακόμα και να σταματήσεις, να ξεκουραστείς και να ξανατρέξεις. Θυμάσαι τον Sinclair ΖΧ81; Αυτό κι αν ήταν ρετρολαγνεία με κόνσεπτ: «Η ύ- παρξη των μηχανημάτων αυτών ανασύρει μνήμες νοσταλγίας και ρομαντισμού μιας άλλης εποχής, όπου τα μηχανήματα αυτά εξυπηρετούσαν και ψυχαγωγούσαν τους χρήστες τους, και αποδεικνύει την εξέλιξη της τεχνολογίας από τους πρώτους η- λεκτρονικούς υπολογιστές μέχρι τους νεότερους σκοπός της έκθεσης είναι να ταξιδέψουν και να θυμηθούν οι μεγαλύτεροι που έζησαν τη γενιά αυτή των υπολογιστών και να δουν πρακτικά οι νεότεροι τους υπολογιστές που η ιστορία έγραψε με χρυσά γράμματα και τη μετάβαση από την τεχνολογία του τότε στο σήμερα». Η έκθεση συλλεκτικών υ- πολογιστών και παιχνιδομηχανών «RETRObit», καρπός της προσπάθειας των μελών της ομάδας του retroclub.info, προκάλεσε ρίγη συγκίνησης. Περισσότερα από 80 εκθέματα, μεταξύ των οποίων ιστορικοί υπολογιστές, συλλεκτικές κονσόλες από τις δεκαετίες του 70, 80 και 90 και πρωτότυπα αυτόνομα ρομπότ ελεγχόμενα από κλασικούς υ- πολογιστές, ανέσυραν αναμνήσεις. Η Ελλάδα στο πιάτο Τι πρωτεύουσα της γεύσης θα ήταν αυτή η πόλη αν, πέρα από τα δικά της γαστριμαργικά προϊόντα, δεν φιλοξενούσε και γεύσεις όλης της επικράτειας; Στο Ελλάδος Γεύσεις, περίπτερο 2, στη Γωνιά Γαστρονομίας, περίπτερο 7, και στην Κρητική Διατροφή, περίπτερο 4, οι ελληνικές γεύσεις έδωσαν και πήραν. Πελοποννησιακή κουζίνα, κρητικές λιχουδιές με σαλιγκάρια, μέλια, ζυμαρικά, γάλατα, τυροκομικά προϊόντα, φλωρινιώτικες πιπεριές και\n13 18-24 ΣΕΠΤΕΜΒΡΙΟΥ 2014 A.V. 15\n14 Οι Καρυάτιδες από λευκή σοκολάτα στο Εργοστάσιο & Μουσείο Σοκολάτας καινοτομία. Κι επειδή οι ουρές για την είσοδο ήταν μεγάλες, το Εργοστάσιο-Μουσείο θα παραμείνει ανοιχτό έως τις 6 Μαρτίου. Φσσστ, μπόινγκ! Η Διεθνής Έκθεση Θεσσαλονίκης έχει «παίξει» και στον κινηματογράφο, αποτελώντας μέρος του σκηνικού της ταινίας «Κάτι να καίει». Η ταινία προβλήθηκε στο πλαίσιο τιμητικής εκδήλωσης στον πρωταγωνιστή της Κώστα Βουτσά, αλλά και στον επιχειρηματία Παύλο Κοντέλλη, ενώ παρουσιάστηκε και το ντοκιμαντέρ «Η ιστορία της ΔΕΘ» με θέμα του τις κυριότερες στιγμές του θεσμού. Διεθνής Έκθεση Θεσσαλονίκης σερραϊκές βουβαλίσιες νοστιμιές σερβιρισμένες μετά αφθόνου οίνου και τσικουδιάς έκαναν τους επισκέπτες να φύγουν ο καθένας με κάνα δυο κιλάκια παραπάνω. Οι σκηνές και το χειροκρότημα Ο Διονύσης Σαββόπουλος τραγούδησε τη «Συννεφούλα» κι ο ουρανός κάνοντάς του το χατίρι δεν έβρεξε! Κάθε βράδυ, καθ όλη τη διάρκεια της διοργάνωσης, η σκηνή του MAD North Stage Festival ή- ταν πόλος έλξης για τους χιλιάδες επισκέπτες, που μετά την περιπλάνησή τους στις εγκαταστάσειςπερίπτερα είχαν την ευκαιρία να γλεντήσουν και να τραγουδήσουν. Γιατί πάνω από όλα, χρόνια τώρα η λέξη «γιορτή» είναι συνώνυμη με την έκθεση. Πέραν Νιόνιου, στη σκηνή παιάνισαν εκπρόσωποι ό- λων των γούστων, από Ρουβά έως Πορτοκάλογλου και από Βανδή και Μηδενιστή έως Πάολα, Μύρωνα Στρατή και Ησαΐα Ματιάμπα. Οι νέοι καλλιτέχνες μίλησαν επιτέλους! Εκτός από τους καταξιωμένους μουσικούς, η ΔΕΘ έδωσε την ευκαιρία και σε ανερχόμενα νεανικά μουσικά γκρουπ να παρουσιάσουν τις μουσικές τους, να διεκδικήσουν την καταξίωση αλλά και τα διόλου ευκαταφρόνητα χρηματικά βραβεία. Το Μusic Band Festival πραγματοποιήθηκε για δεύτερη φορά και φέτος είχε διαγωνιστικό χαρακτήρα. Οι συμμετέχοντας είχαν 40 λεπτά στη διάθεσή τους για να σολάρουν και να πείσουν την επιτροπή για τις δυνατότητές τους. Badinage, Over Power, Circus Veil, Bad Name, Όγδοη Ώρα, Αντίθεση, Downtown Lullaby, Kazoo, Τσαλαπετεινοί, ήταν μερικά μόνο από τα συγκροτήματα που έδωσαν το «παρών». Το πρώτο βραβείο απονεμήθηκε στους Mad Way, το δεύτερο στους Basement High και το τρίτο στους Piece Of Joy. Έβρεξε σοκολατάκια! Και θα συνεχίσει! Ήταν μια εμπειρία ψυχαγωγίας και ταυτόχρονα εκπαίδευσης. Στο θεματικό πάρκο «Εργοστάσιο και Μουσείο Σοκολάτας», μάθαινες από τους ειδικούς πώς ο καρπός κακάο γίνεται η αγαπημένη σου σοκολάτα βλέποντας όλα τα μυστικά και τα στάδια παραγωγής της. Ταξίδευες στο χώρο και στο χρόνο, σε τροπικές ζούγκλες και σε ναούς των Ίνκας. Έμπαινες σε πειρατικά καράβια και στεκόσουν μπροστά στο μοναδικό choco καταρράκτη της Ευρώπης κι έναν από τους μεγαλύτερους του κόσμου, που έσταζε κυριολεκτικά γλύκα. Άλλα σοκοαξιοθέατα: τα παλιά μηχανήματα, ο λαβύρινθος, τα εργαστήρια σοκολατοκατασκευών και «μαγείας», η γκαλερί των γλυπτών (δέσποζε και Λευκός Πύργος, και Ερέχθειο με Καρυάτιδες φιλοτεχνημένες με λευκή σοκολάτα), η βιβλιοθήκη της σοκολάτας και του μπισκότου. Οι επισκέπτες περιφέρονταν σε αυτό τον γκουρμέ παράδεισο έχοντας την ευκαιρία να μάθουν αλλά και να δοκιμάσουν τι εστί γλυκιά Helexbook! Στο περίπτερο 13 το βιβλιόφιλο κοινό της έκθεσης έδινε ραντεβού με μια μεγάλη ποικιλία τίτλων από την παλαιότερη και τη σύγχρονη εκδοτική παραγωγή. Λογοτεχνία, ιστορία, πολιτική, ταξίδια, παραμύθια, πολλά βιβλία, πολλές σελίδες, πολύς κόσμος! Γεγονός που αποδεικνύει πως σε μια κατά το πλείστον εμπορική συνεύρεση, μια χαρά κολλάει η επιστήμη, η γνώση και ο πολιτισμός. Όλα ήταν δρόμος Εργαστήρια και επιδείξεις skateboard, BMX, longboard, graffiti, break dance, capoeira και street theatre. Κωδικός: Back to the Streets, μια παράλληλη δράση της 79ης ΔΕΘ με στόχο να προωθήσει τη street κουλτούρα της πόλης. Τα κατάφερε! Α- θλητές, χορευτές, ακροβάτες, μίμοι, ζογκλέρ, καλλιτέχνες του δρόμου έδιναν καθημερινά δείγματα της τέχνης τους, συναρπάζοντας το νεανικό κι όχι μόνο κοινό της Θεσσαλονίκης. Γιατί έπιαναν τόπο τα πέντε ευρώ του εισιτηρίου σου Γιατί: Έβλεπες ξανά τον παλιό σου Commodore 64 και έκλαιγες από συγκίνηση! Έβλεπες από κοντά-μέσα-έξω νέα μοντέλα αυτοκινήτων και μπορούσες να σε ονειρευτείς στο τιμόνι τους. Έπαιζες ολοκαίνουργια ηλεκτρονικά παιχνίδια. Έβρισκες έξυπνο, λειτουργικό και προσιτό οικιακό εξοπλισμό, διακοσμητικές λύσεις και οικονομικά συστήματα θέρμανσης για το σπίτι σου. «Ταξίδευες» στον κόσμο μέσα από τις επιχειρήσεις, τα προϊόντα, τις νέες τεχνολογίες χωρών του εξωτερικού. Γνώριζες τον ανερχόμενο αγροτικό τομέα και τις επαγγελματικές προοπτικές που ανοίγονται σε αυτόν. Και, φυσικά, έκανες shopping! Σαν να μην πέρασε μια μέρα Μοιάζει με ψέμα, όμως η Έκθεση του χρόνου θα έ- χει επετειακό χαρακτήρα, αφού γίνεται 80 χρονών. Σύμβολο και σταθμός στη ζωή της πόλης, σημάδεψε τους Θεσσαλονικείς, με τους 40something να έχουν σχεδόν ομοιόμορφες αναμνήσεις: Ραντεβού στο «ανώμαλο», μαλλί της γριάς, μαύρη μπίρα, λουκάνικο, πολύχρωμα παγωτά σε συσκευασία τόνου, ο Γύρος του Θανάτου, μπροσούρες, χαρτομάνι, το κυνήγι της σακούλας, ανταλλαγές πληροφοριών τύπου «η Bosch μοιράζει καπελάκια και η Fissan σαπούνια». Λούνα παρκ, συγκρουόμενα, «μύλος», «μπαλαρίνα». Εισιτήριο δραχμές 100, περίπτερο λαϊκής τέχνης, δερματίλα. Ο ατμοκαθαριστής και οι άπειρες δυνατότητές του, ουρά στο περίπτερο της Αμερικής, στριμωξίδι μπροστά στο καινούργιο μοντέλο της Μερσεντές, φουσκάλες στη φτέρνα από το περπάτημα, πυροτεχνήματα στη λήξη. Και, φυσικά, ανακοινώσεις από τα μεγάφωνα: «Χάθηκε ο μικρός Γιαννάκης. Οι γονείς του τον περιμένουν στην Πύλη Εμπορίου». Οι μεγαλύτεροι θυμούνται και το Φεστιβάλ Τραγουδιού, τον Άλκη ευτυχείτε Στέα, τη Νάντια Κωνσταντοπούλου και το «πες μου, μπαμπά μου, σε παρακαλώ, είν η αγάπη καλό ή κακό». Και του χρόνου! A 16 A.V ΣΕΠΤΕΜΒΡΙΟΥ 2014\n15 θεατές στην Ημέρα Θετικής Ενέργειας Amita Motion 2014 Η θετική ενέργεια πλημμύρισε την πόλη Φλωρεντία Καλφοπούλου, Marketing Manager Amita, Coca-Cola Τρία Έψιλον, Κωνσταντίνος Αργυρός, Χριστίνα Λιδωρίκη, Communication & Digital Strategy Manager Coca-Cola Τρία Έψιλον, Ματίνα Τζούρου, Communication Manager Coca- Cola Τρία Έψιλον Stan on stage Κώστας Μαρτάκης on stage Αντιγόνη Παγουλάτου, Country Marketing Director Coca-Cola Τρία Έψιλον, Demy, Χρύσα Κολιού, Senior Brand Manager Amita, Coca-Cola Τρία Έψιλον, Αγγελική Πατρούμπα, Country Public Affairs & Communication Director Coca-Cola Τρία Έψιλον Τι γίνεται όταν άνθρωποι συναντιούνται στο ίδιο σημείο, κουβαλώντας μαζί τους την πιο θετική τους ενέργεια; Μια γιορτή ατελείωτης χαράς και κεφιού, μια Ημέρα Θετικής Ενέργειας σαν αυτές που μόνο η Amita Motion ξέρει να διοργανώνει. 12 Σεπτεμβρίου, Τείχος των Εθνών, ΟΑΚΑ, θεατές. Με μοναδικό εισιτήριο το χαμόγελο και την καλή διάθεση, που την είχαν και με το παραπάνω τόσο οι χιλιάδες κόσμου όσο και οι πιο αγαπημένοι καλλιτέχνες που έδωσαν τον καλύτερό τους εαυτό επί σκηνής. Ήταν οι καλύτεροι: Κωνσταντίνος Αργυρός, Κώστας Μαρτάκης, Ελένη Φουρέιρα, Boys + Noise, Demy, ΜΕΛΙSSES, αλλά και οι guests Γιώργος Σαμπάνης, Μύρωνας Στρατής και Ησαΐας Ματιάμπα, Stan και οι Stavento, επίσης μαζί τους ήταν οι Dj Kas, Josephine, Oge, Steve και Toquel, που απογείωσαν την πιο θετική ημέρα της χρονιάς, μαζί φυσικά με τον Θέμη Γεωργαντά, ο οποίος έδωσε το δικό του στίγμα παρουσιάζοντας τον πιο θετικό μουσικό θεσμό για ένατη χρονιά! Ένα μεγάλο χαμόγελο στο τέλος με ένα και μόνο μήνυμα στην καρδιά και στο μυαλό όσων βρέθηκαν εκεί: Πως η θετική ε- νέργεια είναι στάση ζωής. Να πούμε ακόμα ότι η Amita Motion φρόντισε να κάνει και τη φετινή Ημέρα Θετικής Ενέργειας Amita Motion απολύτως φιλική προς το περιβάλλον, ανακυκλώνοντας τα υλικά που χρησιμοποιήθηκαν κατά τη διάρκεια της διοργάνωσης! ΣΕΠΤΕΜΒΡIOY 2014 A.V. 17\n16 1 χρόνος χωρίς τον Παύλο Φύσσα δεν ήταν τυχαίος, ήταν ενοχλητικός O Του Τάκη Σκριβάνου Δημήτρης Πουλικάκος Απόστολος Ρίζος Magic De Spell Οι συμμετοχές στη συναυλία Killah P(Ε-13/ΝΤΟΠΑΖ 18120), Άλλος Κόσμος, Γ. Γιοκαρίνης, Σ. Γραμμένος, Ν. Ζιώγαλας, Κακό Συναπάντημα, Π. Λορίδης & Εραστές του Ονείρου, Α. Μίχος, Γ. Νικολάου & Λαθρεπιβάτες, Σ. Νταουνασάκης, Δ. Πουλικάκος, Α. Ρίζος, Σπυριδούλα, Μ. Στόκας, Τ. Σαγρής, Υπόγεια Ρεύματα, 12 microcuts, Circassian, Eden Demise, Furor Human, Magic De Spell, Mr. Highway Band, One Leg Mary, Panx Romana, Rat Race, Rita Posss, Semen of the Sun, The Last Drive, Vlastur Full Band, Loyal t & b boys Υπόγεια Ρεύματα Στις 18 Σεπτεμβρίου συμπληρώνεται ένας χρόνος από τη δολοφονία του Παύλου Φύσσα. Η οικογένειά του και οι φίλοι του, μέσα από την πρωτοβουλία Δεν Ξεχνάμε, διοργανώνουν ένα διήμερο εκδηλώσεων στη μνήμη του. Στις 18/9 στις θα γίνουν τα αποκαλυπτήρια του μνημείου του στο σημείο της δολοφονίας (Π. Τσαλδάρη, Κερατσίνι) και θα ακολουθήσει διαδήλωση, ενώ στις 19/8 από τις θα πραγματοποιηθεί μουσική διαδήλωση στην πλατεία Συντάγματος. Η ATHENS VOICE ζήτησε από καλλιτέχνες που θα συμμετάσχουν να γράψουν δυο λόγια. Δημήτρης Πουλικάκος Είναι άδικο αντί να μαζευόμαστε για να γιορτάσουμε τη χαρά της ζωής, να μαζευόμαστε για να θυμίζουμε ο ένας στον άλλο θλιβερές και εγκληματικές στιγμές του μη ανθρώπινου πολιτισμού μας. Magic De Spell Ο φασισμός δεν είναι καθόλου αντισυστημικός. Τον ανατρέφουν συμφέροντα για να εξαναγκάσουν τους ανθρώπους σε αναξιοπρεπή ζωή μέσω του φόβου... Ο Killah P δεν ήταν τυχαίος. Ηταν «ενοχλητικός». Με το λόγο του και το έργο του. Το πλήρωσε με τη ζωή του Η συναυλία αυτή ας μην είναι μόνο η μνήμη μιας κοινωνίας, αλλά και η αρχή μιας συλλογικής δράσης που δε θα επιτρέψει στο φίδι να δαγκώσει ξανά. Απόστολος Ρίζος Και ενώ είναι αυτονόητο ότι η οποιαδήποτε άσκηση βίας, πόσο μάλλον μια δολοφονία, είναι αδιανόητη σε μια πολιτισμένη κοινωνία, και ενώ είναι αυτονόητο ότι η δημοκρατία στηρίζεται στον πλουραλισμό, την ειρηνική συνύπαρξη των πολιτών της και προχωρά με τους αργούς ρυθμούς της ως «η ωραιοτέρα των πολιτευμάτων», μιλάμε όλο και πιο συχνά για τα αυτονόητα, σαν να πρόκειται για ε- πίτευγμα. Ο Παύλος Φύσσας ήταν υπερασπιστής του αυτονόητου. Φοβάμαι όμως πως στα μυαλά κάποιων ανόητων τα αυτονόητα έχουν ματαιωθεί και γίνονται μαχαίρια φονικά. Αυτά που ζούμε δεν είναι πια τα αυτονόητα, είναι τα αδιανόητα. Υπόγεια Ρεύματα Εκείνη την περίοδο οι μέρες ήταν «τσαλακωμένες». Όλα έδειχναν ότι κάτι δεν πήγαινε καλά. Φόβος, κίνδυνος, εχθρότητα και διαχωρισμοί. Η κλασική συνταγή για να μουδιάσουν όλοι. Τα κανάλια χαριεντιζόντουσαν, προσκαλώντας δολοφόνους στα πάνελ τους, ενώ τα free press της πόλης ούρλιαζαν υπέρ της «απαραίτητης» φτωχοποίησης και της ισοπέδωσης των ανθρώπων. Ο παραλογισμός κυριαρχούσε. Το κακό θα γινόταν. Την πλήρωσε ο Παύλος, που είχε πάει με την παρέα του στην καφετέρια. Ήταν στοχοποιημένο ή τυχαίο θύμα, δεν ξέραμε στην αρχή. Μετά μάθαμε. Άλλο ένα παιδί που θυσιάζεται για να «χορτάσει» το τέρας. Και ενώ έχουμε γεμίσει τσακάλια που καθημερινά κατασπαράζουν τη νεολαία, όλοι οι άλλοι παρατηρούμε τρομαγμένοι, άφωνοι, λίγοι, στεκόμαστε και περιμένουμε ανήμποροι τη δική μας σειρά. Παύλος Φύσσας 10 A.V ΣΕΠΤΕΜΒΡΙΟΥ 2014 Panx Romana Frank Panx (Panx Romana) Αν το κάλεσμα είναι εμφύλιος πόλεμος, τότε εμείς δεν έχουμε θέση. Δεν μας πάει το μοντέλο της επικράτησης του πιο φωνακλά, του μπρατσά και γενικότερα αυτού που προετοιμάζεται για πόλεμο. Θεωρούμε ότι ένας υγιής νους θα πρέπει να προετοιμάζεται για ειρήνη, να την καλλιεργεί στην καθημερινότητά του και σε κάθε κρίση να είναι έτοιμος να δει το λάθος και να κερδίζει το χαμένο έδαφος, σβήνοντας τη φωτιά της βίας, χρησιμοποιώντας τη λογική και όλα τα θετικά συναισθήματα που έχει πλούσια στην εργαλειοθήκη του. Σκοπός είναι να κερδίζουμε ανθρώπινες καρδιές, να μην τις αφήνουμε σαν εχθρούς απέναντί μας, αλλά στο πλάι μας σαν αδέλφια και παιδιά. Έτσι, η κάθε ρατσιστική ή φασιστική νοοτροπία θα μειωθεί, θα μικρύνει, θα εξαφανιστεί. Όλοι οι άνθρωποι είναι πολύτιμοι. Τους χρειαζόμαστε όλους όσους μπορούν να βαδίσουν στο στενό μονοπάτι που λέγεται «Δρόμος Δίχως Μίσος», αποκλειστικά για ειρηνοποιούς, ολικούς αρνητές βίας. A\n17 18-24 ΣΕΠΤΕΜΒΡΙΟΥ 2014 A.V. 19\n18 ΠΟΛΗ Κορμοράνος 24 hour party people 1. Φωτογράφιση που έκανε ο Maxime Gyselinck με τους Think Of One στην Ελευσίνα το 2007, στο πλαίσιο του Naftmobile Tour που κάναμε τότε σε Αθήνα, Φεστιβάλ Χορού Καλαμάτας και easa007/ Ελευσίνα 2. Φωτογραφία του Σπύρου Σιμωτά από το πάρτι με τους dj Mehdi & Busy P στο Club22 τον Μάρτιο του Μάλλον το μεγαλύτερο πάρτι που έχουμε κάνει μέχρι σήμερα. 3. Αφίσα του Δημήτρη Ρόκου για τον Breakbot στο Swing το Αφίσα του σκηνοθέτη και επί πολλά χρόνια βασικού σχεδιαστή μας Χάρη Λαγκούση για την πρώτη φορά που παίξαμε σε μπαρ στη Θεσσαλονίκη (είχαν προηγηθεί κάποια afterparty συναυλιών) 20 A.V ΣΕΠΤΕΜΒΡΙΟΥ Ο κορμοράνος είναι ένα πελεκανόμορφο πτηνό που ζει κοντά σε θάλασσες, λίμνες και ποτάμια αλλά αυτό δεν μας αφορά. Ο Κορμοράνος της Αθήνας, όμως, ανήκει στην «άγρια πανίδα» αυτής της πόλης και εδώ και 12 χρόνια μάς δίνει μερικά από τα καλύτερα πάρτι και πολιτιστικά events (συναυλίες, εκθέσεις, εκδόσεις κόμικς). Στα φτερά του Κορμοράνου κάθεται ο Δημήτρης Ρόκκος, ο ζωγράφος που σχεδίασε το εξώφυλλο του τεύχους της ATHENS VOICE που κρατάτε στα χέρια σας, γνωστός εικονογράφος και μουσική φυσιογνωμία της πόλης. Μιλήσαμε μαζί του για τα 12 χρόνια «πτήσεων». Της ΑΓΓΕΛΙΚΗΣ ΝΙΚΟΛΑΡΗ Τον Σεπτέμβριο του 2002, πριν από 12 χρόνια, ο Κορμοράνος ιδρύθηκε ως ε- ταιρεία και στα τέλη του ίδιου μήνα διοργάνωσε τα πρώτα του events, ένα μικρό τουρ των Think Of One σε Βόλο, Θεσσαλονίκη και Αθήνα, με το Marrakech Emballages Ensemble διεθνές πρότζεκτ τους, με 11 Βέλγους και Μαροκινούς μουσικούς επί σκηνής και εκρηκτικό live. Από την πρώτη ε- κείνη συναυλία της Αθήνας και εγκαίνια της εταιρείας στις 27 Σεπτεμβρίου του 2002 στη Μουσική Σκηνή στον Αέρα της Πετρούπολης έχει απομείνει μία και μοναδική φωτογραφία και άπειρες θολές και groovy αναμνήσεις. Μέσα σ αυτά τα 12 χρόνια και με πολλές συνεργασίες στο ενεργητικό του (Mykki Blanco, Maurice Fulton, Kindness, Skream, Marcus Marr, Boston Bun, Jokers of The Scene, Alexis Taylor), ο Κορμοράνος έχει γιορτάσει μόνο δύο φορές τα γενέθλιά του και φέτος θα δώσει το τρίτο πάρτι γενεθλίων του: το Σάββατο 27 Σεπτεμβρίου (ακριβώς την ίδια μέρα με το πρώτο event το 2002), στο ανανεωμένο six d.o.g.s., με line-up και πλούσιες λεπτομέρειες. Ο Δημήτρης Ρόκκος σθεναρά και ανεπιφύλακτα περιέγραψε τι πρέπει να έχει ένα πάρτι για να είναι καλό και μας αποκάλυψε την agenda του Κορμοράνου. Ο τελευταίος αυτός χρόνος του Κορμοράνου ή- ταν πολύ ενδιαφέρων. Πόσα πράγματα κάνατε; Ναι, ήταν πιθανώς ο πιο δραστήριος κι ενδι-\n19 Ο Δημήτρης- Κορμοράνος- Ρόκκος μάς μιλάει για το πάρτι που ξεσηκώνει την Αθήνα προς βήμα. Ξεκινάμε είτε από μία διάθεση, είτε από μία ανάγκη, είτε από μία ημερομηνία, είτε από ένα χώρο, είτε από έναν καλλιτέχνη. Προσπαθούμε να συμπληρώσουμε τα υπόλοιπα στοιχεία με έναν τρόπο που να μας αρέσει, επικοινωνούμε με τους υποψήφιους εμπλεκόμενους, κλείνουμε τις συμφωνίες, αρχίζουμε τη διαφήμιση του event, τακτοποιούμε όλες τις λεπτομέρειες, αν η περίπτωση περιλαμβάνει κάποιον επισκέπτη τον υποδεχόμαστε στο αεροδρόμιο, τρώμε κάτι, κάνουμε μια βόλτα, παίρνουμε έναν υπνάκο και πάμε την ώρα που πρέπει στο μαγαζί να δούμε τι θα γίνει. Υπάρχει σκέψη να διοργανωθούν θεματικές βραδιές και projects στα επόμενα πάρτι σας; Ό χ ι. Πώς θα χαρακτηρίζαμε με μία λέξη τη μουσική ταυτότητα του Κορμοράνου; Αναλόγως με το event. Χορευτική μουσική πάντως, με την ευρεία έννοια, άλλοτε προβλέψιμη και άλλοτε απρόβλεπτη. 2 Τι πρέπει να έχει ένα πάρτι για να είναι καλό; Είναι πολλά τα στοιχεία. Για καθαρά πρακτικούς λόγους, εμείς σχεδόν πάντα αναγκαζόμαστε να κάνουμε κάποιες επιλογές, και οι δικές μας προτεραιότητες συνήθως είναι οι εξής: συμπαθείς και συνειδητοποιημένοι djs, λειτουργικός χώρος, αξιοπρεπής ήχος, σχετικά λογικές τιμές και ειλικρινής διαφήμιση. Ποιο ήταν το ωραιότερο πάρτι σας μέχρι σήμερα; Συμπεριλαμβανομένων και των συναυλιών μας, αυτό είναι το επίσημο και αδιαμφισβήτητο ΤΟΠ 10: 1. dj Mehdi // Soul Stereo // 2007 (η πρώτη από τις 4 φορές που φέραμε τον αγαπημένο μας dj, όλες πολύ σημαντικές π.χ. το event του 2008 μαζί με τον Busy P στο Club 22 ήταν μάλλον και το μεγαλύτερο πάρτι στη μέχρι τώρα ιστορία μας) 2. Think Of One Naftmobile Tour // Αθήνα - Καλαμάτα - Ελευσίνα // Zita Swoon // Club 22 // The Fiery Furnaces // AN club // 2010 (πολύ ωραία και η έξτρα εμφάνιση την επόμενη μέρα στο ΤΩΡΑ Κ44) 5. The New Style (Blue Lagoon dvj set) // Swing Club // Πού μπορούμε να σας βρούμε; Σάβ. 27/9 Πάρτι γενεθλίων με Girl Unit στο six d.o.g.s Πέμ. 2/10 Alexis Taylor (Hot Chip) live στο six d.o.g.s. Σάβ. 11/10 The Kids Are Alright Vol. 2 στο Ρομάντσο Σάβ. 1/11 Busy P & Breakbot στο Stage Volume Παρ. 21/11 The Juan Maclean στο Pixi και μία φορά το μήνα στο Cantina Social αφέρων στην ιστορία του! Είχαμε ωραιότατα live (από Mykki Blanco τον Οκτώβριο, Larry Gus και Fever Kids μέχρι Eleanor Friedberger την προηγούμενη βδομάδα), τη μηνιαία συνεργασία με το PIXI (όπου φέραμε Maurice Fulton, Kindness, Skream, Marcus Marr, Boston Bun, Jokers of The Scene και Alexis Taylor!), πετυχημένες συμπράξεις (με heretic για The Kids Are Alright Vol I και Black Athena για Butterz Showcase), πολλά αυτόνομα πάρτι τριγύρω (εντός και εκτός Αθήνας), ένα cult residency στο Cantina Social και την καλύτερη μέχρι στιγμής συμμετοχή μας σε comicdom con. Περιγράψτε μας ένα από τα events σας βήμα 6. The Swiss // AN club // 2010 (ό,τι πιο αποτυχημένο εισπρακτικά έχουμε κάνει στην Αθήνα μεν, από τις πιο ευχάριστες συναυλίες και βραδιές που έχουμε ζήσει ποτέ δε!) 7. Blue Lagoon & NeaTPermaiK // Time Marine Beach Bar Antiparos // 2010 (πρώτο reunion με NeaTPermaiK μετά την αποχώρησή του και ένα από τα πιο τρελά και μεγάλα σε διάρκεια πάρτι που έχουμε κάνει ποτέ) 8. Mykki Blanco w/ T.E.A.M.S. & Boychild // Koo Koo // 2013 (+ το afterparty στο Cantina Social) 9. The Kids Are Alright Vol. 1 // Ρομάντσο // Alexis Taylor (Hot Chip) dj set // Pixi // 2014 Τι πρόκειται να συμβεί στο πάρτι γενεθλίων 4 στο Six Dogs; Είναι ένα πάρτι που σχεδιάστηκε κάπως αυθόρμητα, αλλά αντικατοπτρίζει ακριβώς αυτό που μας αρέσει να κάνουμε αυτό τον καιρό. Στο gig space θα χουμε τον επίτιμο καλεσμένο μας, Girl Unit, με το φουτουριστικό ήχο της Night Slugs (L-Vis Bok Bok, Jam City κ.λπ.), τους τακτικούς μας συνεργάτες Black Athena και Winjer και είσοδο 5 ευρώ. Στο μπαρ, το line-up θα αναλάβει ειδικά για εμάς και την περίσταση το αγαπημένο μας vinyl microstore με Constant Dice, Disconekt, Khmer Rouge, Chris OD και guests, ενώ η είσοδος θα είναι ελεύθερη. Θέλω να κάνω ένα πάρτι γενεθλίων. Μπορείτε να αναλάβετε τη διοργάνωση; Όχι. A ΣΕΠΤΕΜΒΡΙΟΥ 2014 A.V. 21\n20 Ο Γιώργος Χατζιδάκις δεν μιλάει συχνά O γιος του Μάνου, με αφορμή τη συναυλία στο Ηρώδειο, όπου θα παρουσιαστεί η πρώτη εκτέλεση ανέκδοτης μουσικής του μεγάλου συνθέτη, μας συστήνει άγνωστες πλευρές του πατέρα του Του ΜΑΚΗ ΜΗΛΑΤΟΥ Mε τον Αμερικανό πιανίστα Εugene Istomin και τον Γάλλο χορογράφο Μaurice Bejart Όταν το κάνει όμως έχει ενδιαφέροντα πράγματα να πει, να θυμηθεί από τον Μάνο Χατζιδάκι και να σχολιάσει όσα συμβαίνουν γύρω μας. Α! και να υποθέσει πώς θα αντιδρούσε εκείνος που τόσο πολύ μας λείπει. Αφορμή για την κουβέντα μας η συναυλία στο Ηρώδειο η πρώτη από μια μεγάλη σειρά συναυλιών με ορίζοντα πενταετίας και έμφαση στα ανέκδοτα και άγνωστα έργα του Μάνου Χατζιδάκι αλλά και η επαναδραστηριοποίηση του Σείριου με σκοπό να εκδοθούν ανέκδοτα έργα του. Καθόμαστε στο χώρο που έζησε και δημιούργησε ο Χατζιδάκις, τα πιάνα κι ένα ηχητικό σύστημα υψηλής πιστότητας είναι εκεί, οι μελωδίες του εγκατεστημένες για πάντα στο χώρο που γεννήθηκαν. Θαυμάζοντας τον «λαμπάτο» ενισχυτή μαθαίνω πως ήταν «φρικ» της υψηλής πιστότητας και μανιώδης με την τεχνολογία. Αν ζούσε μάλλον θα είχε περάσει στην ψηφιακή εποχή. Άλλωστε, όπως θα μου τονίσει κάποια στιγμή παρακάτω και ο Γιώργος: «Ο Χατζιδάκις ήταν ροκ». Συμφωνώ απολύτως. Περισσότερο όμως θέλω να μάθω τι θα έκανε σήμερα, αν ζούσε Η απάντηση έρχεται αβίαστα από τον Γιώργο Χατζιδάκι: «Θα έκανε τη δουλειά του. Όπως την έκανε και τότε. Ίδια παρακμή υπήρχε όσο ζούσε, ίσως και σε μεγαλύτερο βαθμό. Στις δεκαετίες του 50, του 60 και του 70 τα πράγματα ήταν πολύ χειρότερα, οι α- ντιθέσεις πολύ μεγαλύτερες και ο κόσμος υπέφερε σε πολλά επίπεδα. Μεταπολεμικά υπήρχε αληθινή φτώχεια στο μεγαλύτερο μέρος του ελληνικού πληθυσμού και τα προβλήματα ήταν πολύ πιο ά- γρια και σύνθετα κι ο ίδιος έκανε τη δουλειά του». Ίσως γι αυτό οι άνθρωποι επιστρέφουν διαρκώς όχι μόνο στη μουσική του αλλά και στο λόγο του, στα σχόλια και τα κείμενά του. Είχε μια διορατικότητα που σήμερα επαληθεύεται «Δεν ήταν προφητικός» μου απαντάει. «Παρατηρούσε διαρκώς και συμπέραινε. Ζούσαμε και τότε και σήμερα αντιπνευματικά και αντιπαραγωγικά κι έτσι μπορούσε να καταλάβει πως θα χρεοκοπήσουμε. Όσο για το λόγο που οι άνθρωποι ανατρέχουν ακόμη σε όσα έχει πει και έχει κάνει, είναι γιατί κατόρθωσε και είναι από τους λίγους να δημιουργήσει κοινό μύθο κι αυτό λειτουργεί και στον παρόντα χρόνο». Πάντα θα ψάχνουμε να αναπληρώσουμε το καλό, να βρούμε σημεία αναφοράς, πρόσωπα σπουδαία που να μας εμπνέουν και να μας γοητεύουν. Είναι, όμως, δυνατόν στις μέρες μας να φανεί κάτι αντίστοιχο; Πολλοί θα υπερασπίζονταν την κληρονο- Φωτογραφία με χειρόγραφη αφιέρωση του Nino Rota το 1977: «Στον Μάνο Χατζιδάκι, το νέο και παντοτινό φίλο» Το 1983 ο Μάνος μαζί με το γιo του Γιώργο ταξίδεψαν μαζί στη Ρώμη για να επισκεφτούν τα στούντιο της Τσινετσιτά καλεσμένοι του Fellini, ο οποίος εκείνη την εποχή γύριζε την ταινία «Και το πλοίο φεύγει». Τους ξενάγησε ο ίδιος με το αυτοκίνητό του στη δική του «αιώνια πόλη». Με τον Γιουγκοσλάβο σκηνοθέτη Dusan Makavejev την εποχή που συνεργάστηκαν για τη μουσική της ταινίας «Sweet movie», το A.V ΣΕΠΤΕΜΒΡΙΟΥ 2014


Mαρία Σαμαρά: Εκτός ελέγχου η κατάσταση με τα αδέσποτα στο Ανατολικό Πήλιο - e-thessalia.gr\nMαρία Σαμαρά: Εκτός ελέγχου η κατάσταση με τα αδέσποτα στο Ανατολικό Πήλιο\n13 Μαΐου 2020, 17:07 13 Μαΐου 2020\nΟλοκληρωμένο πρόγραμμα για τη διαχείριση του ζητήματος των αδέσποτων ζώων στο Ανατολικό Πήλιο, με στειρώσεις και συνεργασία με την Φιλοζωική Ομάδα, ζητεί η επικεφαλής της δημοτικής παράταξης «Κίνηση Ενότητας» στον Δήμο Ζαγοράς Μουρεσίου Μαρία Σαμαρά. Σύμφωνα με την ανακοίνωσή της, το πρόβλημα των αδέσποτων ζώων στο Ανατολικό Πήλιο έχει γιγαντωθεί τα τελευταία χρόνια. Πολλοί επισκέπτες ήρθαν στην περιοχή και άφησαν τα κατοικίδιά τους, επειδή δεν μπορούσαν να τα συντηρήσουν.\nΣτη ανακοίνωσή της η κ. Σαμαρά σημειώνει:\n«Επίσης η υγειονομική κρίση του κορωνοϊού και η συνεπακόλουθη οικονομική κρίση έχει επιδεινώσει την κατάσταση σε ολόκληρη τη χώρα, αφού πολλά ζώα εγκαταλείφθηκαν από τους ιδιοκτήτες τους.\nΗ Δημοτική Αρχή έχει διαχειριστεί το ζήτημα αυτό με ιδιαίτερα αποσπασματικό τρόπο και δεν κατάφερε να δώσεις λύσεις διότι δεν έδρασε άμεσα και συγκροτημένα».\nΟι κάτοικοι διαμαρτύρονται για την κατάσταση και τους κινδύνους από την παρουσία τόσο πολλών αδέσποτων και είναι εύλογο να ανησυχούν. Παράλληλα αποτελούμε και μια τουριστική περιοχή που ο σεβασμός στα ζώα θα πρέπει να είναι η βιτρίνα και η ουσία του πολιτισμού μας.\nΗ δημοτική παράταξη “Κίνηση Ενότητας” έχει αναδείξει το ζήτημα στο δημοτικό συμβούλιο και έχει ζητήσει από την δημοτική Αρχή να προβεί άμεσα σε δύο κινήσεις:\n Πρώτον, να σχεδιάσει και να ολοκληρώσει ένα ολοκληρωμένο πρόγραμμα για την ορθολογική συμπεριφορά στο θέμα των αδέσποτων ζώων. Μέσα από τη συλλογική δουλειά και οργάνωση να εφαρμόσει πρόγραμμα αποπαρασιτώσεων και το κυριότερο στειρώσεων.\n Δεύτερον, να συνεργαστεί με την Φιλοζωική Ομάδα Ανατολικού Πηλίου, να ακούσει την πρόταση των φιλόζωων του τόπου μας και να αξιοποιήσει συγκεκριμένες δράσεις μέσα από χρηματοδοτικά προγράμματα.\nΗ ομάδα των Φιλόζωων στο Ανατολικό Πήλιο έχει προχωρήσει σε σημαντικές και αξιέπαινες ενέργειες για την περίθαλψη, σίτιση και στείρωση των αδέσποτων φίλων μας.\nΗ δράση της φιλοζωικής τα τελευταία χρόνια είναι σπουδαία και υπάρχει ανάγκη υλοποίησης ολοκληρωμένου προγράμματος για τα αδέσποτα στο Δήμο Ζαγοράς- Μουρεσίου .\nΣε συνεργασία με την φιλοζωική ο Δήμος πρέπει να υλοποιήσει ένα σοβαρό πρόγραμμα το οποίο θα ανακουφίσει την καθημερινότητα των δημοτών, θα συνδράμει στην τουριστική προβολή του Δήμου μας και στην ανακούφιση των αδέσποτων.\nΗ κατάσταση με τα αδέσποτα έχει ξεφύγει και αγέλες από ζώα αναστατώνουν την καθημερινότητα των δημοτών που δικαιολογημένα διαμαρτύρονται. Επιτέλους να δοθούν έμπρακτες λύσεις».\nαδεσποταΑνατολικό ΠήλιοΜαρία Σαμαρά\nΠροηγούμενο ΆρθροΠράσινη Αριστερά: Αυθαιρεσιών το ανάγνωσμα στη Μαγνησία – Ζητείται παρέμβαση των αρμοδίωνΕπόμενο ΆρθροΠότε ξεκινούν οι ηλεκτρονικές εγγραφές για δημοτικά και νηπιαγωγεία


Eμποδίστηκαν 159 απόπειρες αυτοκτονίας μέσα στο 2014 - Newsbomb - Ειδησεις\nΕΛΛΑΔΑ 18/08/2014 17:25\nEμποδίστηκαν 159 απόπειρες αυτοκτονίας μέσα στο 2014\nΟι απόπειρες αυτοκτονιών που ανακοινώνονται μέσω διαδικτύου δεν έχουν τελειωμό.\nΟι άνθρωποι βρίσκουν το ιντερνετ, ως το πλέον κατάλληλο μέσο για να εκφράσουν τα συναισθήματά τους. Είναι η ανωνυμία, η μοναξιά, η απόγνωση που τους οδηγεί σε αυτό το σημείο; Γεγονός είναι, πως το τμήμα δίωξης ηλεκτρονικού εγκλήματος της ΕΛ.ΑΣ είναι σε μία μόνιμη επιφυλακή. Οι χρήστες των κοινωνικών μέσων δικτύωσης, προσπαθούν να βρουν μία σανίδα σωτηρίας ή στην χειρότερη περίπτωση να ανακοινώσουν το «τέλος» τους στους δικούς τους, μέσω διαδικτύου.\nΣύμφωνα με τα σημερινά στοιχεία της Δίωξης Ηλεκτρονικού Εγκλήματος , εμποδίστηκαν συνολικά 159 απόπειρες αυτοκτονίας ατόμων μέσω διαδικτύου, από την αρχή του έτους μέχρι σήμερα.\nΑπό αυτές τις περιπτώσεις, οι τριάντα οκτώ απετράπησαν το χρονικό διάστημα από 1-7-2014 μέχρι και 12-8-2014. Κάτι που σημαίνει πως η περίοδος των διακοπών και της μοναξιάς κάνει τους ανθρώπους ακόμα πιο μόνους και ευάλωτους.\nΌπως αναφέρει η διεύθυνση της Δίωξης Ηλεκτρονικού Εγκλήματος της οποίας ηγείται ο ταξίαρχος Μανώλης Σφακιανάκης, καθημερινά και σε 24ωρη βάση διενεργείται ψηφιακή έρευνα στο διαδίκτυο για τον εντοπισμό τέτοιων περιπτώσεων.\nΑξίζει να σημειωθεί πως από το 2007 η εν λόγω υπηρεσία της ΕΛ.ΑΣ έχει αποτρέψει πάνω από 1.020 απόπειρες αυτοκτονίας.\nΌπως αναφέρει το τμήμα Δίωξης Ηλεκτρονικού Εγκλήματος , σε όλες τις περιπτώσεις, στο πλαίσιο της ψηφιακής έρευνας και ανάλυσης των ηλεκτρονικών ιχνών, προηγήθηκε επικοινωνία με τους διαχειριστές του εκάστοτε ιστοτόπου, όπου πραγματοποιούνταν η επίμαχη ανάρτηση.\nΣε δεκαπέντε περιπτώσεις κρίθηκε σκόπιμη η μεταφορά των εμπλεκομένων ατόμων σε εφημερεύουσες ψυχιατρικές κλινικές, ενώ σε οχτώ περιπτώσεις, εκ των οποίων τρεις τον τελευταίο μήνα, κρίθηκε αναγκαία η παραμονή των ατόμων σε αυτές για νοσηλεία.\nΣε τέσσερις περιπτώσεις τα εμπλεκόμενα άτομα μεταφέρθηκαν σε ιδιαίτερα άσχημη κατάσταση στα εφημερεύοντα νοσοκομειακά ιδρύματα, κατόπιν κατάποσης ποσότητας χαπιών, και παρέμειναν σε αυτά για νοσηλεία.\nΣε δεκατέσσερις περιπτώσεις, προέκυψε ότι τα εμπλεκόμενα άτομα διέμεναν στο εξωτερικό και ενημερώθηκαν οι αρμόδιες αστυνομικές αρχές μέσω της Διεθνούς Αστυνομικής Συνεργασίας (Interpol ή Sirene).\nΣυγκεκριμένα, δύο περιπτώσεις εκδήλωσης πρόθεσης αυτοκτονίας μέσω διαδικτύου σημειώθηκαν στην Κύπρο, τρεις) στη Γερμανία, δύο στην Ιταλία και από μία σε Αυστρία, Αγγλία, Ισλανδία, Μολδαβία, Ολλανδία, Κροατία και Γαλλία.\nΜε το Συντονιστικό Επιχειρησιακό Κέντρο «CYBERALERT» της Διεύθυνσης Δίωξης Ηλεκτρονικού Εγκλήματος μέσω της νέας εφαρμογής (Application) «Cyberkid» Τηλεφωνικά στον αριθμό : 210-647 64 64.\nΝέες απάτες στο ίντερνετ με δήθεν κόρες βασιλιάδων και επιχειρηματιών\nTo facebook «χειροκροτά» τον Σφακιανάκη και την Δίωξη Ηλεκτρονικού εγκλήματος


ORPHEAS: Οι τελευταίες καραμέλες.\nΈνας καλός μου φίλος, που υποφέρει κι αυτός από τον πρωτόγνωρο καταιγισμό των\nαντιλαϊκών μέτρων που μαυρίζουν την ζωή μας και δημιουργούν τη ζοφερή πραγματικότητα του σήμερα, μου έστειλε, συμβατό μεν αλλά ταυτόχρονα αντίβαρο και διέξοδο από τη διάχυτη κατάθλιψη που διακατέχει όλους μας, το κάτωθι κείμενο.\nΤον συγγραφέα δεν τον γνωρίζω, ούτε άκουσα ποτέ κάτι γι’ αυτόν. Το κείμενό του όμως άγγιξε την ψυχή μου και θα ήθελα να το μοιραστώ με όσους διαβάζουν τη στήλη. Νομίζω πως οι μεγαλύτεροι εξ υμών, ειδικά, θα συμφωνήσουν πλήρως μαζί του.\nΈνα έξοχο κείμενο από τον Mario de Andrade (Ποιητή, συγγραφέα, δοκιμιογράφο και μουσικολόγο από τη Βραζιλία).\n«Μέτρησα τα χρόνια μου και συνειδητοποίησα, ότι μου υπολείπεται λιγότερος χρόνος ζωής απ' ότι έχω ζήσει έως τώρα.. Αισθάνομαι όπως αυτό το παιδάκι που κέρδισε μια σακούλα καραμέλες: τις πρώτες τις καταβρόχθισε με λαιμαργία αλλά όταν παρατήρησε ότι του απέμεναν λίγες, άρχισε να τις γεύεται με βαθιά απόλαυση.\nΔεν θέλω να βρίσκομαι σε συγκεντρώσεις όπου παρελαύνουν παραφουσκωμένοι εγωισμοί.\nΜισώ, να είμαι μάρτυρας των ελαττωμάτων που γεννά η μάχη για ένα μεγαλοπρεπές αξίωμα. Οι άνθρωποι δεν συζητούν πια για το περιεχόμενο..., μετά βίας για την επικεφαλίδα.\nΘέλω την ουσία, η ψυχή μου βιάζεται... Μου μένουν λίγες καραμέλες στη σακούλα...\nΘέλω να ζήσω δίπλα σε πρόσωπα με ανθρώπινη υπόσταση. Που μπορούν να γελούν με τα λάθη τους. Που δεν επαίρονται για το θρίαμβό τους. Που δε θεωρούν τον εαυτό τους εκλεκτό, πριν από την ώρα τους. Που δεν αποφεύγουν τις ευθύνες τους. Που υπερασπίζονται την ανθρώπινη αξιοπρέπεια. Και που το μόνο που επιθυμούν είναι να βαδίζουν μαζί με την αλήθεια και την ειλικρίνεια. Το ουσιώδες είναι αυτό που αξίζει τον κόπο στη ζωή.\nΘέλω να περιτριγυρίζομαι από πρόσωπα που ξέρουν να αγγίζουν την καρδιά των ανθρώπων... Άνθρωποι τους οποίους τα σκληρά χτυπήματα της ζωής τους δίδαξαν πως μεγαλώνει κανείς με απαλά αγγίγματα στην ψυχή. Ναι, βιάζομαι, αλλά μόνο για να ζήσω με την ένταση που μόνο η ωριμότητα μπορεί να σου χαρίσει.\nΣκοπεύω να μην πάει χαμένη καμιά από τις καραμέλες που μου απομένουν... Είμαι σίγουρος ότι ορισμένες θα είναι πιο νόστιμες απ' όσες έχω ήδη φάει.


Σκουλαρίκια από επιχρυσωμένο ασήμι 925, σταγόνα με πράσινα ζιργκόν. S-63-PRAS-G-7S-63-PRAS-G-7 – intissimo\nΣκουλαρίκια από επιχρυσωμένο ασήμι 925, σταγόνα με πράσινα ζιργκόν. S-63-PRAS-G-7S-63-PRAS-G-7\nΚαρφωτά σκουλαρίκια από επιχρυσωμένο ασήμι 925 σχέδιο σταγόνα με πράσινα ζιργκόν. Συνοδεύονται από συσκευασία δώρου. Σχεδιασμένα και κατασκευασμένα αποκλειστικά στην Ελλάδα, σε τέλεια ισορροπία ποιότητας και τιμής, ακολουθώντας τις τελευταίες τάσεις της μόδας και εξυπηρετώντας τη θηλυκότητα σε κάθε λεπτομέρεια.


Γιατί μπορεί να επιστρέψει ο Sebastian Vettel στη Red Bull | 4ΤΡΟΧΟΙ\nΓιατί μπορεί να επιστρέψει ο Sebastian Vettel στη Red Bull\nΗ Red Bull τον θέλει, ο ίδιος είναι ανοιχτός στην επιστροφή στο «σπίτι» του, και το βασικό είναι πως κι οι δύο μπορούν να βγουν κερδισμένοι.\nΗ αποπομπή του Sebastian Vettel από τη Ferrari έγινε με τον χειρότερο δυνατό τρόπο για τον Γερμανό: χωρίς να του προταθεί νέο συμβόλαιο, χωρίς να υπάρξει μία προειδοποίηση για την θέληση της ομάδας. Ο 4κις πρωταθλητής, στα 33 του χρόνια αισίως, βρίσκεται για πρώτη φορά στην πραγματικότητα στο driver market, και ψάχνει μία θέση στη Formula 1.\n«Δεν είναι μυστικό πως είμαι ανταγωνιστικός,» δήλωσε σήμερα στη συνέντευξη Τύπου πριν το GP Στυρίας. «Έχω πετύχει τόσα πολλά στο σπορ, και θέλω να πετύχω ακόμα περισσότερα, δεν θέλω απλά να συμμετέχω. Θα δούμε τι θα γίνει και θα θα δράσω αναλόγως.»\nΌμως, οι θέσεις στις άλλες δύο κορυφαίες ομάδες, Mercedes και Red Bull, μοιάζουν κλεισμένες. Οι πρωταθλητές έχουν δείξει την πρόθεσή τους να διατηρήσουν το ίδιο δίδυμο και το 2021, ανανεώνοντας τόσο με τον Lewis Hamilton, όσο και με τον Valtteri Bottas, ενώ στην RB, ο Max Verstappen έχει συμβόλαιο μέχρι το 2023, κι ο Alex Albon δείχνει να χαίρει της εμπιστοσύνης των Horner και Marko. Για τους Αυστριακούς, πάντως, πρέπει να μπει ένας αστερίσκος.\nΤο μέλλον του Ταϊλανδού οδηγού στην ομάδα κάθε άλλο παρά βέβαιο είναι. Μπορεί να τα έχει πάει εξαιρετικά μέχρι στιγμής, όντας δύο φορές μόλις ένα προσπέρασμα μακριά από το βάθρο, αλλά κάθε Red Bull junior είναι -δυνητικά- αναλώσιμος (με τρανή εξαίρεση τον Verstappen). Ακόμα κι αν είναι ένα εξαιρετικό νο.2 στον Ολλανδό και συλλέγει σταθερά βαθμούς, το ενδεχόμενο να μπορέσει η RΒ να ενώσει τους δύο σπουδαιότερους οδηγούς της ιστορίας της θα πρέπει να είναι άκρως δελεαστικό.\nΜιλώντας σε μία εκπομπή του ServusTV, τηλεοπτικού καναλιού ιδιοκτησίας Red Bull, που έλαβε χώρα στο media centre της πίστας του Spielberg, ο Christian Horner (παρόντος του Vettel) αναφέρθηκε στα χρόνια επιτυχιών που πέρασαν μαζί:\n«Τριάντα οχτώ νίκες μαζί, τέσσερις τίτλοι. Περάσαμε εξαιρετικά σε αυτή την περιόδο της καριέρας του. Αν φύγει από την F1, η F1 θα βγει χαμένη.\n«Αλλά όλα προχωρούν. Βρισκόμαστε μόλις στον πρώτο αγώνα, έχουμε δύο οδηγούς που κάνουν φανταστική δουλειά. Θα ήταν δύσκολο να δούμε πώς μπορούμε να τον διαχειριστούμε, γιατί δεν περιμένανε να είναι ελεύθερος. Δεν περιμέναμε η Ferrari να φανεί τόσο αφενής και να μην του προσφέρει νέο συμβόλαιο.»\nΤο ρεπορτάζ του Motorsport-Total, όμως, δίνει μία διαφορετική εικόνα. Σε σημερινό του δημοσίευμα, το γερμανικό Μέσο αναφέρει πως ο ιδιοκτήτης της Red Bull, Dietrich Mateschitz, έχει δώσει εντολή στον Helmut Marko να έρθει σε επαφή με τον Vettel και να εξασφαλίσει τις υπηρεσίες του για το 2021.\n«Όπως είπα, είναι ένα μονοθέσιο που κερδίζει αγώνες, και είμαι εδώ για να κερδίζω. Οπότε η απάντηση θα ήταν πιθανότατα 'ναι'.» Αυτό είπε ο Vettel όταν ρωτήθηκε για το αν θα δεχόταν μία πρόταση από την πρώην του ομάδα.\nΑυτό σημαίνει πως το αγαπημένο παιδί του Milton-Keynes θα έρθει ευθέως αντιμέτωπος με το τωρινό 'golden boy' των Αυστριακών. Και μόνο στην ιδέα μίας τέτοιας συνεργασίας, το ενδιαφέρον ανεβαίνει κατακόρυφα.\nΣτο γερμανικό RTL, ο Verstappen ξεκαθάρισε τη στάση του:\n«Φυσικά και μπορώ αν το φανταστώ [σ.σ. να είναι teammates με τον Vettel], αλλά η ομάδα θα πρέπει να πάρει αυτήν την απόφαση. Πιστεύω πως είμαστε χαρούμενοι με το πώς έχουν τα πράγματα τώρα. Στη συνέντευξη στο ServusTV ήθελα να είμαι καλός. Πιστεύω πως αυτό που έχουμε τώρα με τον Alex λειτουργεί αρκετά καλά. Φυσιολογικά δεν βλέπω να αλλάζει αυτό.»\nΠερίεργα αμυντική στάση για έναν οδηγό κι άνθρωπο που συνηθίζει να μιλά με ειλικρίνεια, ωμή και αρκετές φορές στο όρια της προσβολής. Είναι προφανές πως ξέρει ότι υπάρχει πραγματικό, ουσιαστικό ενδιαφέρον από την πλευρά της ομάδας του για τον Vettel, και γνωρίζει πως αν γίνει αυτό, θα είναι η πρώτη φορά που θα έχει στην ίδια ομάδα έναν τόσο δυνατό κι ανταγωνιστικό οδηγό.\nΣίγουρα, ο Vettel δεν είναι το νεαρό, 23χρονο μόλις παιδί που κατέκτησε τον πρώτο του τίτλο με τη Red Bull και ένιωθε (ίσως και να ήταν) βασιλιάς του σπορ. Δεν είναι στην ίδια φάση τώρα, 10 χρόνια μετά, αλλά είναι ακόμα σε αγωνιστική διάθεση, έχει την εμπειρία, και γνωρίζει τον οργανισμό καλύτερα από τον καθένα.\nΚαι, όσο κι αν αγάπησε τη Ferrari, αγαπάει εξίσου -μπορεί και παραπάνω- τον Marko και τον Horner, γιατί τους ξέρει από παιδί, ενηλικιώθηκε μαζί τους και κατέκτησε τίτλους οδηγώντας για αυτούς.\nΤο κέρδος της Red Bull, από την άλλη πλευρά, είναι προφανές: δύο top οδηγοί, στο δεύτερο καλύτερο μονοθέσιο, με έναν κινητήρα που συνεχώς βελτιώνεται. Ναι, είναι δύο εκρηκτικοί οδηγοί, που θα αντιδράσουν, θα έρθουν σε κόντρα ίσως κι από τον πρώτο αγώνα, αλλά όχι για πολύ. Ακόμα κι ο Vettel δηλώνει έτοιμος να συνεχίσει να αγωνίζεται, δεν θα μείνει στο σπορ για πάνω από 2-3 χρόνια.\nΗ διαχείριση δύο τέτοιων οδηγών-προσωπικοτήτων, αν και μοιάζει «δύσκολη άσκηση», μπορεί να φέρει πολλαπλά οφέλη σε μία ομάδα που δείχνει να γνωρίζει να διανέμει ρόλους σωστά και να τους τηρεί αυστηρά.\nΣτην συνέντευξη στην αυστριακή τηλεόραση, ο Horner δήλωσε θετικός στο να διαχειριστεί την κατάσταση, με τον συντονιστή της συζήτησης να του δίνει το παράδειγμα των Prost-Senna στη McLaren της δεκαετίας του '80. Ίσως ο παραλληλισμός να είναι ακριβής ως προς το μέγεθος των οδηγών και το ηλικιακό, αλλά όχι κι ως προς το διακύβευμα. Η Red Bull δεν είναι η κορυφαία ομάδα, αλλά θέλει να γίνει, και διαθέτει τα εχέγγυα. Αν στη φαρέτρα της προστεθεί ένας οδηγός όπως ο Vettel, οι πιθανότητές να τα καταφέρει πολλαπλασιάζονται. Αρκεί κι ο ίδιος να μπορεί να μπει σε αυτήν την φάση ξανά, και να λειτουργήσει μέσα στο βρετανικό πλαίσιο που θα του προσφέρει η ομάδα._Δ.Μ.


Είδη Σπιτιού | Zoulovits.com\nΠροσωπικά Δεδομένα. Τα προσωπικά δεδομένα των Πελατών χρησιμοποιούνται, βάσει του ν.2472/97, αποκλειστικά για την εκτέλεση και απόδειξη των παραγγελιών τους, την παροχή εξατομικευμένων υπηρεσιών, και την εξαγωγή στατιστικών στοιχείων. Τα δεδομένα αυτά δεν διαβιβάζονται σε τρίτους. Ο Πελάτης δίνει με την παρούσα τη συναίνεσή του για την αποθήκευση και επεξεργασία των προσωπικών του δεδομένων από την εταιρία μας για τους σκοπούς εκτέλεσης και απόδειξης των παραγγελιών του, την παροχή προσωποποιημένων υπηρεσιών και την εξαγωγή στατιστικών στοιχείων και την διαβίβασή του σε συνεργαζόμενες με την Εταιρία μας επιχειρήσεις με σκοπό την αποστολή σε αυτόν διαφημιστικού υλικού και εξατομικευμένων προσφορών. Ο Πελάτης έχει δικαίωμα να έχει πρόσβαση σε κάθε στοιχείο που μας έχει δώσει (δικαίωμα πρόσβασης αρ. 12 ν. 2472/97) και να προβάλλει οποτεδήποτε αντιρρήσεις για την εξαγωγή στατιστικών στοιχείων και την διαβίβασή του σε συνεργαζόμενες με την Εταιρία μας επιχειρήσεις με σκοπό την αποστολή σε αυτόν διαφημιστικού υλικού και εξατομικευμένων προσφορών. Ο Πελάτης έχει δικαίωμα να έχει πρόσβαση σε κάθε στοιχείο που μας έχει δώσει (δικαίωμα πρόσβασης αρ. 12 ν. 2472/97) και να προβάλλει οποτεδήποτε αντιρρήσεις για την επεξεργασία των δεδομένων που τον αφορούν (δικαίωμα αντίρρησης αρ. 13 ν. 2472/97). Για τυχόν άσκηση του δικαιώματος αντίρρησης για την επεξεργασία των δεδομένων μπορείτε να απευθύνεστε στον κ. Γεώργιο Ζούλοβιτς , τηλέφωνο : 210-3220348, email: gzoulovits@zoulovits.com\nΥΙΟΙ ΑΘ. ΖΟΥΛΟΒΙΤΣ ΑΕΒΕ\nΕΡΜΟΥ 23-25, ΑΘΗΝΑ\nΕΜΠΟΡΙΟ ΕΙΔΩΝ ΟΙΚΙΑΚΗΣ ΧΡΗΣΗΣ\nΑΦΜ: 094125552, ΔΟΥ: ΦΑΕΕ ΑΘΗΝΩΝ\nΤα cookies είναι σημαντικά για την εύρυθμη λειτουργία του zoulovits.com και για την βελτίωση της online εμπειρία σας.\nΑποκτώντας πρόσβαση στο zoulovits.com αποδέχεστε και την χρήση των cookies.\nΌπως οι περισσότερες εταιρείες, το zoulovits.com χρησιμοποιεί “cookies” για να βελτιώσει την εμπειρία των επισκεπτών του Διαδικτυακού Τόπου. Τα cookies είναι μικρά αρχεία, τα οποία αποτελούνται από σειρά γραμμάτων και αριθμών και τα οποία τοποθετούνται από servers ιστοσελίδων. Βοηθούν τον ιδιοκτήτη να σας ξεχωρίσουν/αναγνωρίσουν από άλλους χρήστες της ιστοσελίδας. Τα cookies δε μπορούν να εκτελεσθούν ως κωδικοί ή να χρησιμοποιηθούν για να μεταδώσουν ιούς και δε μπορούν να μας δώσουν πρόσβαση στον σκληρό σας δίσκο. Δε μπορούμε να διαβάσουμε καμία πληροφορία από τον σκληρό σας δίσκο ακόμη και αν αποθηκεύσουμε cookies εκεί. Στον Διαδικτυακό Τόπο χρησιμοποιούμε cookies για τη διαχείριση των περιόδων σύνδεσης, για την παροχή εξατομικευμένων ιστοσελίδων και για την προσαρμογή διαφημιστικού και άλλου περιεχομένου ώστε να αντικατοπτρίζει τις ιδιαίτερες ανάγκες και τα ενδιαφέροντά σας. Επίσης τα cookies μπορούν να χρησιμοποιηθούν για να συντάξουμε ανώνυμες, αθροιστικές στατιστικές που μας επιτρέπουν να αντιληφθούμε πώς το κοινό χρησιμοποιεί την ιστοσελίδα μας και βοηθούν να βελτιώσουμε την δομή και το περιεχόμενό του. Δεν μπορούμε να εξακριβώσουμε την προσωπική σας ταυτότητα από τις πληροφορίες αυτές. Μπορείτε να τροποποιήσετε τις ρυθμίσεις του προγράμματος περιήγησης για να απορρίψετε ορισμένα ή και όλα τα cookies. Θα πρέπει να γνωρίζετε ότι κάποιες λειτουργίες είναι διαθέσιμες μόνο μέσω της χρήσης cookies και εάν επιλέξετε την απόρριψη των cookies, αυτές οι λειτουργίες ενδέχεται να μην είναι διαθέσιμες. Κάποια από τα cookies που χρησιμοποιούμε είναι απολύτως απαραίτητα (απολύτως απαραίτητα cookies). Αυτά είναι ουσιαστικής σημασίας για την ορθή λειτουργία της ιστοσελίδας και σας επιτρέπουν να κάνετε περιήγηση και να χρησιμοποιήσετε τις λειτουργίες της. Τα απολύτως απαραίτητα cookies δεν αναγνωρίζουν την ατομική σας ταυτότητα. Χωρίς αυτά όμως δεν μπορούμε να προσφέρουμε αποτελεσματική λειτουργία της ιστοσελίδας μας. Εκτός από τα απολύτως απαραίτητα cookies, υπάρχουν και τα cookies επιδόσεων. Αυτά τα cookies συλλέγουν πληροφορίες σχετικά με τον τρόπο που οι επισκέπτες χρησιμοποιούν την ιστοσελίδα, για παράδειγμα, ποιές σελίδες επισκέπτονται συχνότερα και αν λαμβάνουν μηνύματα σφαλμάτων από ιστοσελίδες. Αυτά τα cookies συλλέγουν συγκεντρωτικές, ανώνυμες πληροφορίες που δεν ταυτοποιούν κάποιον επισκέπτη. Χρησιμοποιούνται αποκλειστικά για τη βελτίωση των επιδόσεων μίας ιστοσελίδας. Επίσης, χρησιμοποιούμε cookies λειτουργικότητας. Αυτά τα cookies επιτρέπουν στον Διαδικτυακό Τόπο να θυμάται τις επιλογές του χρήστη όπως το όνομα, τη γλώσσα ή τη περιοχή ώστε να παρέχει βελτιωμένες και προσωποποιημένες λειτουργίες. Μπορούν επίσης να χρησιμοποιηθούν για την παροχή υπηρεσιών που έχουν ζητηθεί από το χρήστη, όπως προβολή βίντεο ή χρήση μέσων κοινωνικής δικτύωσης. Οι πληροφορίες που συλλέγουν αυτά τα cookies μπορεί να γίνουν ανώνυμες και δεν είναι δυνατόν να παρακολουθήσουν την δραστηριότητα της περιήγησής σε άλλες ιστοσελίδες. Αν δεν δεχθείτε αυτά τα cookies, μπορεί να επηρεαστεί η απόδοση και λειτουργικότητα του Διαδικτυακού Τόπου και να περιοριστεί η πρόσβασή σας σε περιεχόμενό της.


Ο Λιονέλ Μέσι είναι ερωτευμένος με τα δοκάρια - Contra.gr - Live Sports Magazine\nΟ Λιονέλ Μέσι είναι ερωτευμένος με τα δοκάρια\nΚΩΣΤΑΣ ΜΠΡΑΤΣΟΣ ΤΕΛ. ΑΝΑΝΕΩΣΗ: 04 Οκτ. 2018 | 13:55\nΟ Λιονέλ Μέσι έχει εννέα δοκάρια (και δέκα γκολ) σε δέκα παιχνίδια φέτος, μετά από τις δύο φορές που στάθηκε άτυχος στο παιχνίδι κόντρα στην Τότεναμ. Ήδη έχει γράψει ιστορία, όμως, για την... αστοχία του.\nΟ Λιονέλ Μέσι πραγματοποίησε μία από τις καλύτερες εμφανίσεις της καριέρας του στη νίκη της Μπαρτσελόνα με αντίπαλο την Τότεναμ στο Λονδίνο και οι αριθμοί μιλούν από μόνοι τους.\nΣτην εκτός έδρας νίκη με 4-2 στο 'Γουέμπλεϊ' είχε 96 επαφές με την μπάλα, 65 μεταβιβάσεις (84,6% ευστοχία), 6 τελικές προσπάθειες (4 στον στόχο), δημιούργησε 3 ευκαιρίες, έκανε 4 ντρίμπλες, είχε 2 τάκλιν, σημείωσε 2 γκολ και πέτυχε 2 φορές τα δοκάρια.\nΟ Μέσι κόντρα στην Τότεναμ\nΟι αριθμοί αυτοί συνάδουν με τη φετινή παρουσία του Αργεντινού στην νταμπλούχο Ισπανίας, αφού σε 10 παιχνίδια έχει 10 γκολ, 5 ασίστ, 33 πετυχημένες ντρίμπλες, δημιούργησε 40 ευκαιρίες, κατέγραψε 571 εύστοχες μεταβιβάσεις, είχε 9 δοκάρια, σημείωσε γκολ με απευθείας εκτέλεση φάουλ 2 φορές και ανέκτησε κατοχή μπάλας 17 φορές.\nΑν παρατηρήσουμε προσεκτικά, υπάρχει μία κοινή συνισταμένη στο χθεσινό παιχνίδι και στη φετινή απόδοση του 31χρονου επιθετικού, πέρα από τα γκολ. Εξάλλου, αυτά θα μπορούσαν να ήταν πολύ περισσότερα, έως και 19 σε 10 αγώνες, αν ήταν λίγο πιο προσεκτικός στην τελική προσπάθειά του. Τα δοκάρια του στέρησαν ένα ονειρεμένο καρέ στο 'Γουέμπλεϊ', τα δοκάρια του στέρησαν 9 γκολ φέτος, σε 10 παιχνίδια.\nΜόνο που αυτή η... σχέση δεν αναπτύχθηκε πρόσφατα. Από το 2014-2015, όταν κατέρριψε το ρεκόρ της Primera Division με 12 δοκάρια σε μία σεζόν, ο Μέσι είχε αρχίσει να δείχνει τέτοιου είδους δείγματα... αστοχίας.\nΤην περσινή σεζόν σμπαράλιασε αυτήν την επίδοση, αφού είχε φτάσει τα 13 δοκάρια από τα τέλη Ιανουαρίου και ολοκλήρωσε τη σεζόν με 18, την ώρα που όλοι οι υπόλοιποι παίκτες της Μπαρτσελόνα είχαν 28 δοκάρια.\nΠρώτος στο πρωτάθλημα\nΟι... επιδόσεις αυτές τον καθιστούν με διαφορά τον πιο... άτυχο παίκτη των τελευταίων 25 ετών στην Primera Division. Από το ντεμπούτο του, το 2004-2005, μέχρι και το δοκάρι που είχε στην ήττα 1-2 από τη Λεγανές, ο Μέσι έχει χτυπήσει το δοκάρι σε 84 περιπτώσεις.\nΔεύτερος στη λίστα με μεγάλη απόσταση είναι ο Κριστιάνο Ρονάλντο με 64 δοκάρια στις οκτώ σεζόν του στη Ρεάλ Μαδρίτης, ενώ ακολουθεί ο Σαμουέλ Ετό, ο οποίος από το 1997-1998 μέχρι το 2008-2009, σε 144 παιχνίδια στην Primera Division με Λεγανές, Ρεάλ, Μαγιόρκα και Μπαρτσελόνα, είχε 38 δοκάρια.\nΈνα λιγότερο είχε ο Νταβίδ Βίγια, από το 2003-2004 που πρωτόπαιξε στην κατηγορία με τη Σαραγόσα μέχρι το 2013-2014, στη μοναδική σεζόν του στην Ατλέτικο. Όσο για τον κορυφαίο Ισπανό επιθετικό της δεκαετίας του '90, Ραούλ, από το 1994 μέχρι το 2010, όταν αποχώρησε από τη Ρεάλ για τη Σάλκε, είχε πετύχει το δοκάρι σε 36 περιπτώσεις σε αγώνα πρωταθλήματος.\nΤα δοκάρια του Μέσι το 2017-2018\nΟι 11 που απογοήτευσαν\nΠρόεδρος Νικς: "Ο Πορζίνγκις μας απείλησε ότι θα πάει στην Ευρώπη αν δεν τον ανταλλάξουμε"!\nΜατίγια: "Ο Παντελίδης διέλυσε κάθε αμφιβολία μας"\nRecord: "Ο Ολυμπιακός ζητά 8.000.000 ευρώ για Κούτρη, σφήνα για Εντουάρντο"


Long Run - Σπιτικά τζελάκια!\nΗ φύση είναι γεμάτη με τροφές που προσφέρουν ενέργεια, και πριν γιγαντωθεί η βιομηχανία των ενεργειακών τζελ και άλλων τροφίμων, δεν υπήρχε άλλη επιλογή για τους δρομείς από το να αξιοποιήσουν τους καρπούς, γράφει σε ένα πρόσφατο άρθρο της. Και προτείνει να φτιάξουμε τα δικά μας τζελάκια πολτοποιώντας μπανάνες, ξερά φρούτα, μέλι, φιστικοβούτυρο ή βούτυρο αμυγδάλου, χυμό λεμονιού, σιρόπι αγαύης, νερό και αλάτι.\nΚαι μέχρι να μάθουμε να κάνουμε τους δικούς μας συνδυασμούς δίνει για αρχή δυο εύκολες συνταγές.\nΕκδοχή 1η με μπλούμπερις\n1/3 φλιτζάνι ξερά μπλούμπερις\n2/3 φλιτζανιού βραστό νερό\n1/3 κουταλάκι του γλυκού ξύσμα λεμονιού\n(περίπου 240 θερμίδες)\nΕκδοχή 2η με κεράσια\n1/3 φλιτζάνι ξερά κεράσια\n¾ βραστό νερό\n(περίπου 280 θερμίδες)\nΚαι για τις 2 εκδοχές βάλτε τα ξερά φρούτα και το βραστό νερό σε ένα μπλέντερ και αφήστε τα να μουλιάσουν 30 λεπτά. Προσθέστε και τα υπόλοιπα υλικά και πολτοποιήστε τα μέχρι να γίνουν όσο πιο ρευστά και χωρίς κόκκους γίνεται. Αφήνετε να κρυώσουν και τα μεταφέρετε σε ένα μπουκαλάκι που μπορείτε να πάρετε μαζί σας ή σε σακουλάκι τροφίμων που κλείνει με ζιπ αεροστεγώς.\nΚαλύτερες οι μπανάνες από τα ενεργειακά ποτά!\nΠερισσότερα σε αυτή την κατηγορία: « Πέντε κανόνες μόνο για δρομείς Παγωτό χωρίς ζάχαρη »